Θα σωπαίνω και θα ξέρεις. – Beezdom\nΟι αρθρογράφοι του Beezdom, δοκιμάζονται ξανά! Αυτή τη φορά προκλήθηκαν από ένα άλλο αρθρογράφο να γράψουν μία φανταστική, λογοτεχνική ιστορία από τον τίτλο ενός τραγουδιού. Η Άντρη Φλουρκά προκάλεσε την Μαργαρίτα Γουρουνιά να γράψει μία ιστορία από το τραγούδι «Θα σωπαίνω και θα ξέρεις» του Βασίλη Παπακωνσταντίνου.\nΓια να δούμε Μαργαρίτα, can you bee a story writer?\nΚαι κτυπάει το ξυπνητήρι. Άλλη μια μέρα θα ξημερώσει ξανά δυστυχώς, σαν κι αυτές που εύχομαι να μην ξημερώσουν ποτέ ξανά. Η ίδια καθημερινότητα, το ίδιο μαρτύριο.\nΚαι ναι! Κάπου εδώ θα σας συστηθώ! Ονομάζομαι Αλίκη και αυτή είναι η ιστορία μου! Μια ιστορία γεμάτη απογοήτευση και πόνο. Απόρριψη, συναισθηματικό κενό. Όλα τα αρνητικά συναισθήματα του κόσμου σε ένα πλάσμα, ίδιο με όλους εσάς.\nΗ καλύτερη μου φίλη είναι η μοναξιά και συντροφιά μου τα λογοτεχνικά μου βιβλία πάντα με….happy end. Εκεί όπου δεν υπάρχει το μίσος και η κακία, όπως υπάρχει στη δική μου ζωή. Κάθε μέρα η ίδια ζωή. Σχολείο, διαλείμματα τα οποία περνώ μόνη μου, και επιστροφή στο σπίτι. Πάντα κλεισμένη στο δωμάτιό μου, να σκέφτομαι τα υπόλοιπα παιδιά τα οποία βλέπω να περνούν το χρόνο τους και να γελάνε μαζί κάθε μέρα στο σχολείο. Μερικές φορές προσπαθώ να μπω στη θέση τους, να νιώσω για λίγο, ελάχιστο από τη χαρά τους, τη χαρά που δεν έτυχε ποτέ να ζήσω… Γιατί από πάντα ήμουν μόνη και περιθωριοποιημένη. Κανένα παιδί δεν ήθελε να κάνει παρέα μαζί μου. Ήμουν το «ξένο» παιδί, το «ξένο» που μένει έξω από το χωριό με τους εργάτες για γονείς. Ξέρετε οι γονείς μου δεν ήταν καλοντυμένοι σαν τους άλλους γονείς, αφού δούλευαν στα χωράφια. Δουλειά «υποτιμημένη» που ωστόσο μας πρόσφερε τα πάντα και δεν μας έλειψε ποτέ τίποτα. Οι δικοί μου γονείς, δεν έλειπαν σε επαγγελματικά ταξίδια όπως των άλλων παιδιών και ήταν πάντα εκεί σε όλες τις γιορτές όπως Χριστούγεννα και Πάσχα, ή στα γενέθλιά μου. Ο πατέρας του Γιωργάκη όμως, τα Χριστούγεννα δεν ήταν μαζί τους, αφού δούλευε στην Αυστραλία και ερχόταν για να τους δει μια φορά το χρόνο, ένα μήνα το καλοκαίρι. Βλέπετε τα λεφτά και οι οικογενειακές τους επιχειρήσεις, τους στερούσαν τις πιο ωραίες οικογενειακές στιγμές.\nΤο αποκορύφωμα του δράματός μου, έφτασε εκείνη τη μέρα, την τελευταία της σχολικής χρονιάς. Ήταν Ιούνιος θυμάμαι. Η αποφοίτησή μας. Η Αγγελική θα διοργάνωνε το πάρτι της χρονιάς στην έπαυλή της με την τεράστια πισίνα. Μουσική, χορός, κομψά ρούχα, ακόμα και φωτογράφοι. Βλέπετε, οι γονείς της Αγγελικής ανήκαν στα υψηλά στρώματα της κοινωνίας και κάθε τους κίνηση αποθανατιζόταν και αποτυπωνόταν στα κυριακάτικα περιοδικά. Ο πατέρας της από τους καλύτερους χειρούργους της Ιταλίας και η μητέρα της διευθύντρια τράπεζας, αλλά και ιδιοκτήτρια γνωστού οίκου μόδας. Η Αγγελική αφού είχε καλέσει όλους μας τους συμμαθητές, κατευθύνεται προς το μέρος μου και με ένα ειρωνικό χαμόγελο μου λέει πως δυστυχώς οι προσκλητήριες κάρτες τις είχαν τελειώσει και πως δεν θα μπορούσα να παρευρεθώ στο πάρτι της, χωρίς αυτήν. Στη συνέχεια με χαιρετά και κατευθύνεται προς την παρέα της, η οποία με βλέπει και σκάει στα γέλια. Ευτυχώς το τελευταίο κουδούνι της ζωής μου χτυπά την κατάλληλη στιγμή και με δακρυσμένα μάτια κατευθύνομαι στο σπίτι μου. Θέλοντας να μην στεναχωρήσω τους γονείς μου για άλλη μια φορά κλείνομαι στο δωμάτιό μου για…. «διάβασμα».\nΗ φωνή της μητέρας μου με ξυπνάει.\nΚατεβαίνω γρήγορα κάτω στο σαλόνι και βλέπω 3 κουτιά με σειρά μεγέθους από το μεγαλύτερο στο μικρότερο. Τότε ακούω τον πατέρα μου να μου λέει «Αγαπημένη μου Αλίκη, μπορεί να μην είμαστε σαν τους άλλους, αλλά είμαστε διαφορετικοί. Αυτά τα δώρα είναι ό,τι μπορούμε να σου προσφέρουμε για το πάρτι της Αγγελικής απόψε. Βλέπεις, σήμερα το πρωί στο σουπερμάρκετ συνάντησα τον πατέρα της. Όπως βλέπεις εγώ και ο Μάρκος ήμασταν οι καλύτεροι φίλοι στο πανεπιστήμιο. Από την πρώτη μέρα μέχρι και στην αποφοίτηση. Βλέπεις όμως σε μια στιγμή αποτυχίας, όταν ο παππούς σου έχασε όλη μας την περιουσία και εγώ αναγκάστηκα να αφήσω τη δουλειά μας και να καταφύγουμε σε αυτό το σπιτάκι για να σας προστατέψω από την κακία του κόσμου, η γυναίκα του Μάρκου του απαγόρευσε να συναναστρέφεται μαζί μας, γιατί θα τους χαλούσαμε την «εικόνα» τους. Ποτέ μου όμως δεν μετάνιωσα εκείνη τη μέρα, της αποφοίτησής μας όπου λιπόθυμος μεταφέρθηκε στο νοσοκομείο και χρειαζόταν άμεσα μεταμόσχευση μυελού των οστών. Και εφόσον κανένας από τον στενό οικογενειακό του κύκλο δεν ήταν συμβατός, τότε αποφασίζω να κάνω και εγώ την εξέταση, στην οποία και φαίνεται πως είμαι συμβατός. Χωρίς δεύτερη σκέψη, γίνομαι δότης και ο Μάρκος σώζεται. Οι φίλοι στις δύσκολες στιγμές φαίνονται. Λοιπόν αστα όλα αυτά τώρα και έλα να σε δω. Εγώ και η μητέρα σου με τα χρήματα που έχουμε για τις περιπτώσεις έκτακτης ανάγκης, σου αγοράσαμε φόρεμα, παπούτσια και κοσμήματα για το αποψινό πάρτι. Βλέπεις τι έχω εδώ; Αυτή είναι η κάρτα για το αποψινό πάρτι. Τρέξε να ετοιμαστείς».\nΤο ρολόι κτυπά 9 το βράδυ. Και η εξώπορτα του σπιτιού ανοίγει. Η Αγγελική και ο πατέρας ανεβαίνοντας τα σκαλιά φτάνουν στο μεγάλο κήπο του σπιτιού δίπλα από την πισίνα. Όλα τα βλέμματα είναι στραμμένα επάνω τους, ψίθυροι ακούγονται, και αρκετά είναι τα έκπληκτα πρόσωπα αφού κανένας δεν περίμενε την άφιξή της.\nΗ Αλίκη λάμπει, είναι πανέμορφη. Η οικογένεια της Αγγελικής πλησιάζει προς το μέρος τους. Η μητέρα της Αγγελικής χαιρετά τυπικά και συνεχίζει προς τα υπόλοιπα τραπέζια. Η Αλίκη ρωτά τον πατέρα της τι γυρεύει εδώ εφόσον η ίδια δεν την είχε καλέσει. Και τότε, η Αλίκη με βουρκωμένα μάτια, απευθύνεται στην Αγγελική, λέγοντάς της «Αγαπημένη μου Αγγελική, βρίσκομαι απόψε εδώ γιατί ο πατέρας σου το λιγότερο που θα μπορούσε να κάνει ως ένδειξη ευχαρίστησης προς τον δικό μου, φτωχό και εργάτη πατέρα είναι να του δώσει μια πρόσκληση για τα γενέθλιά σου. Γιατί μπορεί εσύ να έχεις λεφτά, αλλά ο πατέρας μου έχει καρδιά. Και χωρίς της μεγάλη καρδιά του πατέρα μου, τώρα ο δικός σου πατέρας δεν θα ήταν εδώ. Κι αυτό επειδή ο πατέρας μου πριν αρκετά χρόνια έσωσε τη ζωή του πατέρα σου χωρίς κανένα αντίτιμο, χαρίζοντας μόνο το δικό του μυελό των οστών. Δεν πειράζει όμως να θυμάσαι μόνο πως τα χρήματα δεν φέρνουν την ευτυχία, αλλά η καλοσύνη και η θέληση του κάθε ανθρώπου. Α! Και να θυμάσαι πως.. κάθε φορά που εσύ θα με προσπερνάς εγώ θα σωπαίνω, και εσύ θα ξέρεις»!\nΕσένα σου άρεσε η ιστορία της Μαργαρίτας;\nPOLL, Θα σωπαίνω και θα ξέρεις., BEES, ΑΠΟΚΛΕΙΣΜΟΣ, ΒΑΣΙΛΗΣ, BEEZ, ΜΑΡΓΑΡΙΤΑΓΟΥΡΟΥΝΙΑ, ΣΥΣΤΑΣΗ, BEE, ΓΟΥΡΟΥΝΙΑ, ΜΕΙΟΝΟΤΗΤΑ, ΣΙΩΠΗ, ΒΙΒΛΙΑ, ΜΙΣΟΣ, ΑΠΟΣΤΑΣΙΟΠΟΙΗΣΗ, ΜΑΡΓΑΡΙΤΑ, ΚΑΘΗΜΕΡΙΝΗ ΖΩΗ, ΕΚΦΟΒΙΣΜΟΣ, ΧΡΥΣΟΣ, ΚΑΚΙΑ, MIXEDBEEZ, ΔΙΑΚΡΙΣΕΙΣ, MIXED, ΜΟΝΑΞΙΑ, ΣΥΝΤΡΟΦΙΑ, BEE_A_STORY_WRITER, ΖΩΗ


Είδη Δύναμης που Απαιτούνται για τη Δραστηριότητα του Αθλητή\ninShape Team 25 Μαΐου 2016\nΔύναμη είναι η αιτία που προκαλεί την παραμόρφωση ή την μεταβολή της ταχύτητας ενός σώματος. Τη δύναμη μπορούμε να την βρούμε εάν πολλαπλασιάσουμε τη μάζα με την επιτάχυνση. Σαν μονάδα μέτρησης της δύναμης χρησιμοποιούμε το Newton, 1 Newton είναι η δύναμη που ασκείται σε ένα σώμα βάρους 1 κιλού και μπορεί να προκαλέσει επιτάχυνση 1 m/sec.\nΤην δύναμη στο ανθρώπινο μυοσκελετικό σύστημα την ορίζουμε σαν την τάση που μπορεί να παράγει ένας μυς ή μια ομάδα μυών κατά τη διάρκεια μιας μυϊκής συστολής. Έτσι εξ’ ορισμού κάθε φορά που έχουμε μια μυϊκή συστολή έχουμε και μια δραστηριότητα μυϊκής δύναμης ακόμα και στο απλό περπάτημα.\nΣαν δραστηριότητα δύναμης όμως ορίζουμε μόνο τις δραστηριότητες που χρησιμοποιούμε περισσότερο από 35% της μέγιστης δύναμης.\nΤα είδη δύναμης που ενδιαφέρουν στην προπονητική είναι η μέγιστη δύναμη, η ταχυδύναμη και η μυϊκή αντοχή.\nΣαν μέγιστη δύναμη ορίζουμε τη μεγαλύτερη δύναμη που μπορεί να αναπτύξει το νευρομυϊκό σύστημα σε μια συνειδητή συστολή και σε μια συγκεκριμένη κίνηση, και δεν αφορά ένα μόνο μυ αλλά κάποιες ομάδες μυϊκών αθροισμάτων.\nΤη μέγιστη δύναμη τη διακρίνουμε σε τρεις κατηγορίες με βάση τα είδη της μυικής συστολής,\nτη συγκεντρική δύναμη,\nτην ισομετρική δύναμη,\nτην εκκεντρική δύναμη.\nΗ συγκεντρική συστολή είναι 5% - 15% μικρότερη της ισομετρικής, ισομετρική δύναμη είναι η δύναμη που μπορούμε μόνο να συγκρατήσουμε το βάρος, δηλ. αυξάνεται η τάση του μυ αλλά δεν έχουμε κίνηση, γνωρίζοντας την μέγιστη δύναμη μπορούμε να χρησιμοποιήσουμε 5%-15% μεγαλύτερο βάρος για την ισομετρική συστολή. Στην εκκεντρική συστολή ο μυς μπορεί να συγκρατήσει μεγαλύτερη αντίσταση από 30%-40% της μέγιστης δύναμης.\nΤαχυδύναμη είναι η ικανότητα των μυών να παράγουν δύναμη στη μονάδα του χρόνου. Την ταχυδύναμη την διακρίνουμε σε,\nΜυϊκή αντοχή είναι η ικανότητα του μυϊκού συστήματος να παράγει την ίδια δύναμη πολλές φορές. Την μυϊκή αντοχή την διακρίνουμε,\nα) σε μικρή διάρκειας μυϊκή αντοχή που διαρκεί περίπου 30 δευτερόλεπτα,\nβ) σε μέσης διάρκειας μυϊκή αντοχή που διαρκεί περίπου 90 δευτερόλεπτα,\nγ) μεγάλης διάρκειας μυϊκή αντοχή που διαρκεί περίπου 120 δευτερόλεπτα.\nΠαράμετροι που Επιδρούν στην Ανάπτυξη της Μέγιστης Δύναμης του Αθλητή\nΣτην ανάπτυξη της μέγιστης δύναμης επιδρούν διάφοροι παράγοντες,\nΟι ανατομικοί παράγοντες που μας ενδιαφέρουν περισσότερο είναι,\nη δράση των μοχλών στο μυοσκελετικό σύστημα,\nη διάταξη των μυϊκών ινών,\nη λειτουργία της μυϊκής ατράκτου,\nη ευαισθησία των τενόντιων οργάνων του Golgi.\nΟι περισσότερες αρθρώσεις στο ανθρώπινο σώμα λειτουργούν σαν μοχλοί τρίτου είδους. Έτσι στο μυοσκελετικό σύστημα πρέπει να εφαρμόσουμε μεγάλη δύναμη για να πάρουμε σαν αποτέλεσμα μεγάλη ταχύτητα και μεγάλη απόσταση. Έτσι μπορούμε να πούμε ότι το ανθρώπινο σώμα είναι έτσι φτιαγμένο ώστε να παράγει περισσότερο ταχύτητα παρά δύναμη.\nΠαράμετροι που Επιδρούν στην Ανάπτυξη της Ταχυδύναμης του Αθλητή\nΣτην προπόνηση για την αύξηση της ταχυδύναμης επιδρούν πολλοί παράγοντες που μπορεί να διαφέρουν από άτομο σε άτομο λόγω των ατομικών ιδιαιτεροτήτων του καθενός.\nΣε γενικές γραμμές οι κυριότεροι παράγοντες είναι:\nΤο ερέθισμα της μυϊκής ατράκτου, γνωστό σαν μυοτατικό αντανακλαστικό, το οποίο μπορεί να ενισχύσει το ερέθισμα του νευρικού συστήματος και έτσι να έχουμε την δυνατότητα για εντονότερα και γρηγορότερα ερεθίσματα από το νευρικό σύστημα καθώς γνωρίζουμε ότι το ερέθισμα της μυϊκής ατράκτου είναι πολύ γρήγορο και δυνατό.\nΗ ευαισθησία των τενόντιων οργάνων του Golgi τα οποία ελέγχουν συνεχώς την τάση του μυ. Εάν αυτά τα όργανα είναι πολύ ευαίσθητα δεν αφήνουν τους μυς να παράγουν έντονο έργο.\nΑπό την διατομή του νευράξονα που περνούν τα ερεθίσματα και κατά συνέπεια από το είδος των μυϊκών ινών που νευρώνουν. Οι μεγάλης διατομής νευράξονες νευρώνουν μυϊκές ίνες ταχείας συστολής που έχουν την δυνατότητα να παράγουν δύναμη και ταχύτητα. δ)Το επίπεδο διεγερσιμότητας του ατόμου που μπορεί να οφείλεται σε ψυχολογικούς και κοινωνικούς παράγοντες καθώς και στα κίνητρα που οδηγούν το άτομο στην προπόνηση.\nΣτη δράση των μοχλών στο μυοσκελετικό σύστημα. Γνωρίζουμε ότι οι περισσότερες αρθρώσεις στο ανθρώπινο σώμα λειτουργούν σαν μοχλοί τρίτου είδους και δίνουν την δυνατότητα στο ανθρώπινο σώμα να λειτουργεί με υψηλές ταχύτητες.\nΣτην ταχυδυναμική σχέση του μυ καθώς γνωρίζουμε ότι όσο αυξάνεται το φορτίο τόσο μειώνεται και η ταχύτητα της μυϊκής συστολής, έτσι το ποσοστό της μέγιστης δύναμης που χρησιμοποιούμε για την αύξηση της ταχύτητας είναι αποφασιστικός παράγοντας.\nΠαράμετροι που Επιδρούν στην Ανάπτυξη της Μυικής Δύναμης του Αθλητή\nΣτην προπόνηση για την αύξηση της μυϊκής αντοχής επιδρούν κυρίως παράγοντες που σχετίζονται με την αναερόβια παραγωγή ενέργειας.\nΑπό τα αποθέματα του μυϊκού γλυκογόνου που είναι απαραίτητα για την αναερόβια παραγωγή ενέργειας.\nΑπό τα αποθέματα της φωσφοκρεατίνης στα μυϊκά κύτταρα και την ελεύθερη κρεατίνη στο μυϊκό ιστό.\nΤην δραστηριότητα των αναερόβιων ενζύμων φωσφοκρεατινάση, που διασπά την φωσφοκρεατίνη για τον σχηματισμό τριφωσφορικής αδενοσίνης και του ενζύμου φωσφοφρουκτοκινάση που είναι ο βηματοδότης της αναερόβιας γλυκόλυσης.\nΤο μέγεθος των μυϊκών ομάδων που συμμετέχουν στη συγκεκριμένη δραστηριότητα. Οι μεγάλες μυϊκές ομάδες μπορούν να παράγουν έργο για μεγαλύτερα χρονικά διαστήματα.\nΗ Αρχή της Εξειδίκευσης στην Προπόνηση Δύναμης των Αθλητών\nΗ αρχή της εξειδίκευσης αναφέρεται στην εφαρμογή προπονητικών ερεθισμάτων στο κατάλληλο βιολογικό σύστημα με σκοπό την ανοχή αυτού του συστήματος υψηλών επιβαρύνσεων. Διακρίνουμε τρία είδη εξειδίκευσης:\nτην εξειδίκευση που αφορά τους μηχανισμούς παραγωγής ενέργειας\nτην εξειδίκευση που αφορά τις μυϊκές ομάδες που συμμετέχουν στο άθλημα που μας ενδιαφέρει\nτην εξειδίκευση που αφορά την ταχύτητα της μυϊκής συστολής σε σχέση πάντα με το άθλημα που μας ενδιαφέρει.\nΗ επιλογή των ασκήσεων πρέπει να γίνεται με βάση την αρχή της εξειδίκευσης και το άθλημα που συμμετέχει ο αθλητής. Οι ασκήσεις που θα επιλέξουμε πρέπει να είναι όσο το δυνατόν ασκήσεις που εκτελούνται με ελεύθερα βάρη και όχι με μηχανήματα δύναμης. Τα ελεύθερα βάρη αυξάνουν περισσότερο την δύναμη από τα μηχανήματα δύναμης, αυξάνουν γρηγορότερα και περισσότερο την μυϊκή συναρμογή και αυξάνουν την σταθερότητα των κινήσεων μέσω της συμμετοχής των σταθεροποιών μυών.\nΑκόμη ασκήσεις όπως το τροποποιημένο αρασέ και το τροποποιημένο ζετέ μπορούν να οδηγήσουν σε ιδιαίτερα αυξημένες προσαρμογές στην αύξηση της ταχυδύναμης. Τέλος πρέπει να χρησιμοποιούμε ασκήσεις που να κινητοποιούν όλους τους μυς που κινούν την άρθρωση για να πετύχουμε ισορροπία δύναμης μεταξύ αγωνιστών και ανταγωνιστικών μυϊκών ομάδων.\nΗ σειρά των ασκήσεων σε ένα πρόγραμμα δύναμης έχει ιδιαίτερη σημασία καθώς αυτό μπορεί να επηρεάσει την αύξηση της δύναμης, της ταχυδύναμης και της μυϊκής αντοχής. Η πλέον ενδεικνυόμενη σειρά ασκήσεων σε ένα πρόγραμμα δύναμης που απευθύνεται σε αθλητές είναι αυτή που τοποθετεί στη σειρά ασκήσεις ανταγωνιστικών κινήσεων τη μία μετά την άλλη, εφ’ όσον ολοκληρωθούν τα σετ της πρώτης.\nΣτην προπόνηση δύναμης χρησιμοποιούνται διάφορες μέθοδοι για την αύξηση της δύναμης, της ταχυδύναμης και της μυϊκής αντοχής.\nΜέθοδοι για την Αύξηση της Μέγιστης Δύναμης των Αθλητών\nΣαν μεθόδους για την προπόνηση αύξησης της μέγιστης δύναμης χρησιμοποιούμε:\nΤη μέθοδο της πυραμίδας όπου σε κάθε σετ αυξάνουμε το φορτίο και μειώνουμε τον αριθμό των επαναλήψεων.\nΤη μέθοδο της επίπεδης πυραμίδας όπου αυξάνουμε το φορτίο μέχρι το επιθυμητό επίπεδο και συνεχίζουμε με αρκετά σετ στο ίδιο επίπεδο έντασης.\nΤη μέθοδο των 3 σετ των 6 επαναλήψεων όπου μετά από προθέρμανση πάμε στο επιθυμητό επίπεδο έντασης και εκτελούμε 3 σετ των 6 επαναλήψεων με το ίδιο επίπεδο έντασης.\nΤη μέθοδο των 6 σετ των 6 επαναλήψεων όπου μετά από προθέρμανση πάμε στο επιθυμητό επίπεδο έντασης και εκτελούμε 6 σετ των 6 επαναλήψεων με το ίδιο επίπεδο έντασης.\nΤη μέθοδο των 3 σετ των 3 επαναλήψεων όπου μετά από προθέρμανση πάμε στο επιθυμητό επίπεδο έντασης και εκτελούμε 3 σετ των 3 επαναλήψεων στο ίδιο επίπεδο έντασης.\nΜέθοδοι για την Αύξηση της Ταχυδύναμης των Αθλητών\nΓια την αύξηση της ταχυδύναμης χρησιμοποιούνται συνήθως σαν μέθοδοι προπόνησης :\nΠαραδοσιακές ασκήσεις με βάρη και γρήγορη εκτέλεση των επαναλήψεων.\nΤροποιημένες κινήσεις άρσης βαρών όπως, τροποποιημένο αρασέ και τροποποιημένο ζετέ, υτές οι δύο κινήσεις θεωρούνται πολύ βασικές κινήσεις για την αύξηση της ταχυδύναμης.\nΜέθοδοι για την Αύξηση της Μυικής Αντοχής\nΓια την αύξηση της μυϊκής αντοχής χρησιμοποιούνται μέθοδοι προπόνησης όπως:\nΠαραδοσιακές ασκήσεις με βάρη και υψηλό αριθμό επαναλήψεων.\nΤροποποιημένες κινήσεις της άρσης βαρών με χαμηλό επίπεδο έντασης και υψηλό αριθμό επαναλήψεων.\nΠαράμετροι για τον Σχεδιασμό Προπονητικών Προγραμμάτων\nΟι παράμετροι για τον σχεδιασμό προγραμμάτων προπόνησης δύναμης διαφέρουν σε κάθε φάση της προπόνησης και ανάλογα με τον προπονητικό στόχο του αθλητή ή του αθλήματος.\nΠαράμετροι για την Αύξηση της Μέγιστης Δύναμης\nΕπίπεδο έντασης 85% - 95% της Μ.Δ.\nΕπαναλήψεις / σετ 3 - 6\nΣετ / μυϊκή ομάδα 6 - 12\nΔιάλειμμα μεταξύ των σετ 2 - 3 λεπτά ώρας\nΤαχύτητα επαναλήψεων Αργά (3 - 1 - 2)\nΔιάρκεια προγράμματος 4 - 6 εβδομάδες\nΠαράμετροι για την Αύξηση της Ταχυδύναμης\nΕπίπεδο έντασης 60% - 80% Μ. Δ.\nΕπαναλήψεις / σετ 8 - 12\nΣετ / μυϊκή ομάδα 8 - 14\nΔιάλειμμα μεταξύ των σετ 1 - 2 λεπτά ώρας\nΤαχύτητα επαναλήψεων Εκρηκτικά (1 - 1 - 2)\nΠαράμετροι για την Αύξηση της Μυικής Αντοχής\nΕπίπεδο έντασης 40% - 50% Μ. Δ.\nΕπαναλήψεις / σετ 25 - 30\nΣετ / μυϊκή ομάδα 6 - 8\nΔιάλειμμα μεταξύ των σετ 30 - 60 δευτερ.\nΤαχύτητα επαναλήψεων Μέτρια (2 - 1 - 2)\nΗ πλειομετρική προπόνηση χρησιμοποιείται κυρίως για την αύξηση της ταχυδύναμης και της αλτικότητας. Η πλειομετρική προπόνηση δημιουργεί μεγάλες επιβαρύνσεις στις αρθρώσεις και στους μυς, για το λόγο αυτό χρειάζεται ιδιαίτερη προσοχή ο όγκος, η διάρκεια και η συχνότητα του προγράμματος προπόνησης που χρησιμοποιούμε σε αυτού του είδους την προπόνηση.\nΠότε χρησιμοποιούμε την Πλειομετρική Προπόνηση\nΤην πλειομετρική προπόνηση την χρησιμοποιούμε όταν θέλουμε να αυξήσουμε την ταχύτητα και την αλτικότητα ενός αθλητή και εφ’ όσον η σχετική του δύναμη για τα κάτω άκρα, στην άσκηση των ημικαθισμάτων βρίσκεται μεταξύ 1,2 και 1,5 και για τα άνω άκρα στην άσκηση των πιέσεων πάγκου μεταξύ 1 και 1,2.\nΣυχνότητα Πλειομετρικής Προπόνησης\nΣε περίοδο εκτός αγώνων μπορούμε να χρησιμοποιήσουμε την πλειομετρική προπόνηση με συχνότητα 1-2 φορές την εβδομάδα.\nΣτην προαγωνιστική περίοδο μπορούμε να χρησιμοποιούμε την πλειομετρική προπόνηση 2-3 φορές την εβδομάδα. Κατά την αγωνιστική περίοδο εάν αποφασίσουμε να χρησιμοποιήσουμε πλειομετρική προπόνηση δεν πρέπει να την χρησιμοποιούμε περισσότερο από 1 φορά την εβδομάδα.\nΔιάρκεια Προγράμματος Πλειομετρικής Προπόνησης\nΗ διάρκεια ενός προγράμματος πλειομετρικής προπόνησης εξαρτάται από διάφορους παράγοντες:\nα) η εμπειρία του αθλητή\nβ) η διάρκεια της περιόδου που τη χρησιμοποιεί\nγ) η ηλικία του αθλητή\nδ) το άθλημα που δραστηριοποιείται ο αθλητής.\nΣε γενικές όμως γραμμές η διάρκεια ενός προγράμματος πλειομετρικής προπόνησης δεν πρέπει να ξεπερνά τις 6 εβδομάδες.\nΟ όγκος προπόνησης στην πλειομετρική προπόνηση εκφράζεται σε επαφές του πέλματος με το έδαφος.\nΑθλητές που χρησιμοποιούν πρώτη φορά την πλειομετρική προπόνηση σε περίοδο εκτός αγώνων μπορούν να έχουν 60 - 100 επαφές του πέλματος με το έδαφος και στην προαγωνιστική περίοδο 100 - 150 επαφές του πέλματος με το έδαφος.\nΑθλητές που έχουν κάνει τουλάχιστον 2 προγράμματα πλειομετρικής προπόνησης με αυτό τον όγκο μπορούν να αυξήσουν τις επαφές του πέλματος με το έδαφος σε 100 - 150 για την περίοδο εκτός αγώνων και σε 150 - 300 για την προαγωνιστική περίοδο.\nΑθλητές που έχουν χρησιμοποιήσει τον προηγούμενο όγκο προπόνησης για 2 τουλάχιστον προγράμματα μπορούν να αυξήσουν τις επαφές του πέλματος με το έδαφος σε 120 - 200 για την περίοδο εκτός αγώνων και σε 150 - 400 για την προαγωνιστική περίοδο.\nΕφ’ όσον επιλέξουμε τις ασκήσεις που θα χρησιμοποιήσουμε δημιουργούμε σετ των 10 επαφών και προσπαθούμε να μην ξεπερνάμε τα 3 σετ για κάθε άσκηση. Στο διάλειμμα μεταξύ των σετ ο αθλητής θα πρέπει να αναρρώνει πλήρως, αυτό σημαίνει ένα χρονικό διάστημα τουλάχιστον 3 λεπτών της ώρας.\nΕίδη Πλειομετρικής Προπόνησης\nΣτην πλειομετρική προπόνηση χρησιμοποιούμε διάφορες ασκήσεις που μπορούν να εκμεταλλευτούν τα ελαστικά στοιχεία των μυών.\nγ) άλματα σε βάθος,\nδ) ασκήσεις με MEDICINE BALL.\nΑπό αυτά, τα άλματα σε βάθος χρειάζονται ιδιαίτερη προσοχή όχι μόνο γιατί μπορούν να δημιουργήσουν έντονο πρόβλημα τραυματισμών, αλλά γιατί μπορεί να γίνουν ανενεργά αν δεν χρησιμοποιείται βαθμίδα με το σωστό ύψος.\nΤο ύψος της βαθμίδας είναι διαφορετικό για κάθε αθλητή και μπορεί να κυμαίνεται από 40 - 110 εκατοστά του μέτρου. Για να ορίσουμε το σωστό ύψος βαθμίδας για ένα αθλητή πρέπει πρώτα να βρούμε το επιτόπιο άλμα του αθλητή και στη συνέχεια να χρησιμοποιήσουμε αυτό το ύψος στη βαθμίδα. Εάν ο αθλητής μπορεί να πετύχει ίδιο άλμα με το επιτόπιο πηδώντας από αυτό το ύψος της βαθμίδας τότε αυτό είναι το ύψος που μπορούμε να χρησιμοποιούμε για τα άλματα σε βάθος.\nΕάν ο αθλητής δεν καταφέρει να κάνει άλμα όσο το επιτόπιο πηδώντας από αυτό το ύψος, τότε μειώνουμε το ύψος της βαθμίδας, εάν ο αθλητής καταφέρει μεγαλύτερο άλμα από το επιτόπιο τότε μπορούμε να αυξήσουμε το ύψος της βαθμίδας.\nΓύμνασε τους απαγωγούς σου με 3 απλές ασκήσεις\nΒαρέα μέταλλα εναντίον θρεπτικής αξίας για τα ψάρια\nΓιατί οι γυναίκες πρέπει να κάνουν βάρη\nΥπερπροπόνηση: Τι πρέπει να προσέχετε


Μωσαϊκό λευκό με σοκολατένιο γλάσο - Συνταγή από myTaste\nΜωσαϊκό λευκό με σοκολατένιο γλάσο\nΓια το λευκόγλάσο. Καλυπτέται με το γλάσο το κείκ. Κοσκινίζετε το αλεύρι μαζί με το μπείκιν. Για το σοκολατένιογλάσο\nΣτολίστε το γλυκό με τις καραμελίτσες κι ότι άλλο σας αρέσει ,βουτήξτε και στρογγυλές καραμέλες στρογγυλές στο γλάσο η φουντουκια αφήστε να κρυώσουν και βάλτε επάνω είναι υπέροχο\nΛιώνουμε. Αφού λιώσουν καλά τα υλικά, αποσύρουμε το μείγμα. από τη φωτιά και το αφήνουμε να γίνει χλιαρό\nΒάζετε σε πυρίμαχο μπολ τη σοκολάτα σε κομματάκια τη κρέμα γάλακτος και τη κανέλα και λιώνετε το μείγμα σε μπεν μαρί, ανακατεύοντας ανά διαστήματα μέχρι να λιώσει καλά η σοκολάτα και έχετε ένα λείο σοκολατένιομείγμα\nΥπέροχο mud κέικ σοκολάτας μεσοκολατένιογλάσο σοκολάτας. Για το σοκολατένιομείγμα. Μια εύκολη και γρήγορη συνταγή (από εδώ) για ένα υπέροχο λασπωτό κέικ από τη πολιτεία της Αμερικής ον Μισισίπι, που το έκανε διάσημο σε όλο το κόσμο, Η πολιτεία πήρε το όνομά της από τον ομώνυμο ποταμό Μισισίπι


Εκλογές 2019: Το νέο σποτ του Ποταμιού για τις δημόσιες υπηρεσίες - report247.gr\nΜε σύνθημα «Αλήθειες Μόνο» το Ποτάμι δημοσίευσε το έκτο κατά σειρά σποτ του ενόψει των επικείμενων εκλογών για το Ευρωπαϊκό Κοινοβούλιο και την Αυτοδιοίκηση.\nΣτο πλαίσιο της καμπάνιας του κόμματος, το περιεχόμενο του βίντεο αναφέρεται στον τρόπο που λειτουργεί το Δημόσιο στην Ελλάδα, με τον Σταύρο Θεοδωράκη να λέει στην αρχή ότι «όποιος δημόσιος υπάλληλος αποτυγχάνει σε δύο αξιολογήσεις του ΑΣΕΠ, πρέπει να απομακρύνεται».\nΣτη συνέχεια, εμφανίζονται τρία άτομα να αποδοκιμάζουν τις δηλώσεις αυτές με ιδιαίτερα έντονο ύφος και κάποιες χειρονομίες. Στη συνέχεια, οι άνθρωποι αυτοί μπαίνουν… στο περιθώριο, με τον επικεφαλής του Ποταμιού να παίρνει πάλι τον λόγο και να αναφέρει: «Εμείς μόνο τολμάμε. Συγκρουόμαστε με τους κομματικούς εγκάθετους, στο δημόσιο, τις συντεχνίες και την γραφειοκρατία».\nΣτο τέλος, ο κ. Θεοδωράκης αναφέρει προς τον κόσμο ότι «στις ευρωεκλογές έχεις λόγο να μας στηρίξεις».


ΣΥΡΙΖΑ: Μηνύσεις από τρεις βουλευτές για την υπόθεση Folli Follie - Στη Φόρα\nΑρχική Πολιτική ΣΥΡΙΖΑ: Μηνύσεις από τρεις βουλευτές για την υπόθεση Folli Follie\nΣΥΡΙΖΑ: Μηνύσεις από τρεις βουλευτές για την υπόθεση Folli Follie\nΜηνυτήρια αναφορά σε βάρος του διευθυντή ασφαλείας της εταιρείας Folli Follie, κατέθεσαν το πρωί της Πέμπτης 24/12 στον εισαγγελέα του Αρείου Πάγου τρεις βουλευτές του ΣΥΡΙΖΑ, Φλαμπουράρης, Χαρίτσης και Αραχοβίτης, τα ονόματα των οποίων αναφέρονται στα email της εταιρίας.\nΑκολούθως οι τρεις βουλευτές προχώρησαν σε δηλώσεις.\nΑλέκος Φλαμπουράρης: «Καταθέσαμε μηνυτήρια αναφορά για να λάμψει η αλήθεια, να αποδειχτεί ότι η προσπάθεια κατασυκοφάντησης των προσώπων μας είναι για να θίξουν τον ΣΥΡΙΖΑ – Προοδευτική Συμμαχία. Κατά την εκτίμησή μου -αλλά νομίζω και της πλειοψηφίας του κόσμου- αυτή η προσπάθεια γίνεται σε συνεργασία της κυβέρνησης της Νέας Δημοκρατίας με κρυφούς ή φανερούς κύκλους με στόχο να συκοφαντήσουν την κυβέρνηση του ΣΥΡΙΖΑ επί τεσσεράμιση χρόνια. Αυτό θα αποδειχτεί και εδώ. Έχει ήδη φανεί πως θα πέσει στο κενό η προσπάθεια αυτών των σκοτεινών κύκλων».\nΑλέξης Χαρίτσης: «Όπως είχα προαναγγείλει, κατέθεσα σήμερα ενώπιον του εισαγγελέα του Αρείου Πάγου μηνυτήρια αναφορά κατά του προσώπου που φέρεται να εμπλέκει το πρόσωπό μου σε μια υπόθεση με την οποία ουδέποτε είχα την παραμικρή σχέση. Είναι πάγια αρχή μου να απαντώ σε πολιτικές κατηγορίες με πολιτικό τρόπο. Όταν όμως θίγεται η τιμή και η υπόληψή μου είναι υποχρέωση και δικαίωμά μου, όπως και κάθε πολίτη, να χρησιμοποιεί όλα τα νόμιμα μέσα για να υπερασπιστεί τον εαυτό του. Με αυτήν την έννοια, κι από δω και πέρα, όποιος υιοθετεί τέτοιες χυδαίες συκοφαντίες θα αντιμετωπίζει τις συνέπειες του νόμου».\nΣταύρος Αραχωβίτης: «Είμαστε εδώ, στην εισαγγελία του Αρείου Πάγου, για να καταθέσουμε μήνυση. Η συκοφαντία και την εμπλοκή του ονόματός μου δε θα μείνει αναπάντητη σε καμία περίπτωση. Σε όλη αυτή την ιστορία -όπως από την πρώτη στιγμή έχω δηλώσει- δεν είχα καμία εμπλοκή εκ της θέσεως μου. Όλες οι συκοφαντίες θα απαντηθούν. Παρακαλώ και προκαλώ να μην αναπαράγονται ανυπόστατες φήμες, οι οποίες ήδη διερευνώνται από τη δικαιοσύνη».\nΠροηγούμενο άρθροΚΕΔΗΣ: Από τον Ιανουάριο πιλοτικά το «Πανεπιστήμιο 3ης Ηλικίας»\nΕπόμενο άρθροΔ. Κουτσούμπας: Το ΚΚΕ βρίσκεται στο πλευρό των εργαζομένων της ΛΑΡΚΟ


ΠΑΝΤΕΣΠΑΝΙ ΓΙΑ ΚΟΡΜΟΥΣ - ΛΥΓΙΖΕΙ ΚΑΙ ΔΕΝ ΣΠΑΕΙ - Για όσους βαρέθηκαν να παιδεύονται - ΣΥΝΤΑΓΕΣ ΜΑΓΕΙΡΙΚΗΣ - ΕΛΛΗΝΙΚΑ ΦΑΓΗΤΑ - GREEK FOOD AND PASTRY - ΓΛΥΚΑ www.tsoukali.gr ΕΛΛΗΝΙΚΕΣ ΣΥΝΤΑΓΕΣ ΑΡΘΡΑ ΜΑΓΕΙΡΙΚΗΣ\nΠΑΝΤΕΣΠΑΝΙ ΓΙΑ ΚΟΡΜΟΥΣ - ΛΥΓΙΖΕΙ ΚΑΙ ΔΕΝ ΣΠΑΕΙ\nΓια όσους βαρέθηκαν να παιδεύονται\nδιαβάστηκε: 13543 φορές\nεκτυπώθηκε: 184 φορές\n8 κρόκοι αυγού (L)\n4 ασπράδια αυγού (L)\nΌσο λιγότερα ασπράδια, τόσο πιο εύκαμπτο είναι το παντεσπάνι μας. Μην κάνετε του κεφαλιού σας λοιπόν και ακολουθήστε τη συνταγή κατά γράμμα.\nΣε ένα μπολ βάζουμε 8 κρόκους αυγού και 50 γραμμάρια ζάχαρη (τη μισή). Τα χτυπάμε στη γρήγορη ταχύτητα μέχρι να λιώσει εντελώς η ζάχαρη. Το μίξερ πρέπει να φοράει τους "αυγογδάρτες" δηλαδή τα δόντια που έχουν πολλά πτερύγια.\nΣε άλλο μπολ βάζουμε 4 ασπράδια αυγού και τα χτυπάμε στη γρήγορη ταχύτητα. Το μίξερ πρέπει να φοράει τους "αυγογδάρτες" δηλαδή τα δόντια που έχουν πολλά πτερύγια. Όσο χτυπάμε ρίχνουμε λίγη - λίγη (πεταχτά για να μην κάτσει η μαρέγκα) την υπόλοιπη ζάχαρη (50 γραμμάρια).\nΠροσθέτουμε τη μαρέγκα (τα χτυπημένα ασπράδια) στο μίγμα των κρόκων και ανακατεύουμε απαλά με μια σπάτουλα.\nΜε ένα κόσκινο ρίχνουμε από πάνω 80 γραμμάρια αλεύρι και 20 γραμμάρια κορν φλάουρ και ανακατεύουμε ΠΟΛΥ ΜΑΛΑΚΑ με τη σπάτουλα.\nΠροσοχή. Δεν χτυπάμε. Απλά αναποδογυρίζουμε το υλικό με τη σπάτουλα. Δεν θέλουμε να μας κάτσει.\nΡίχνουμε επάνω στη λαδόκολλα τη ζύμη και την απλώνουμε με μία σπάτουλα ζαχαροπλαστικής (εκείνο που μοιάζει με μαχαίρι χωρίς δόντια).\nΨήνουμε στους 200 βαθμούς Κελσίου για 10 περίπου λεπτά στη μεσαία θέση της σχάρας.


Αναστασιάδης – Μαλάς: Βρήκαν κλειστές πόρτες – News of the Greek Diaspora\nPublished on 31/01/2018 31/01/2018 by taneadiaspora\nΟι συναντήσεις των Νίκου Αναστασιάδη και Σταύρου Μαλά με τις ηγεσίες των κομμάτων του ενδιάμεσου χώρου έχουν περισσότερο εθιμοτυπικό χαρακτήρα καθώς επί της ουσίας δεν επιφέρουν διαφοροποίηση των δεδομένων. Κι αυτό γιατί οι δύο μονομάχοι της Προεδρίας της Δημοκρατίας βρήκαν κλειστές πόρτες από τα κόμματα του λεγόμενου ενδιάμεσου χώρου. Μια εξέλιξη την οποία, τα δύο επιτελεία, δεν κρίνουν ως αρνητική.\nΑντίθετα, θεωρούν ότι αυτό επιτρέπει τόσο στο επιτελείο Αναστασιάδη όσο και στο επιτελείο Μαλά να κινηθούν ελεύθερα προς τα στελέχη και τους οπαδούς των κομμάτων, επιχειρώντας να τους πείσουν να πάνε στις κάλπες να ψηφίσουν. Η ύπαρξη ηθικών φραγμών –λόγω κάποιας κομματικής απόφασης– δεν μπαίνει ούτε για τα επιτελεία των υποψηφίων αλλά κυρίως για τους ψηφοφόρους.\nΜε κάνεναν αποφάσισε να ταχθεί το Εκτελεστικό Γραφείο του ΔΗΚΟ, το οποίο συνεδρίασε χθες Τρίτη. H πρόταση του Εκτελεστικού Γραφείου στην Κεντρική Επιτροπή του κόμματος, που θα συνεδριάσει σήμερα Ττάρτη είναι όπως να μη στηρίξουν κανένα εκ των δύο υποψηφίων.\nΤην ερχόμενη Κυριακή έχοντας βάλει Αναστασιάδη και Μαλά στη ζυγαριά θα μπορούν μακριά από κομματικές αποφάσεις και υποδείξεις να πράξουν αυτό που οι ίδιοι εκτιμούν ως το καλύτερο για τον τόπο. Φαίνεται την ίδια ώρα πως και τα κόμματα που έμειναν χωρίς δικό τους υποψήφιο την Κυριακή δεν μπαίνουν στη λογική του να εγείρουν εμπόδια ή να κατευθύνουν επισήμως τους ψηφοφόρους τους προς τη μία ή την άλλη κατεύθυνση.\nΣτέκονται στη θέση ότι δεν υποστηρίζουν ούτε Αναστασιάδη, ούτε Μαλά και απ’ εκεί και πέρα οι ψηφοφόροι τους μπορούν να πράξουν αναλόγως. Και βεβαίως σε καμιά περίπτωση δεν δύνανται να καλέσουν δημοσίως ψηφοφόρους και οπαδούς να μην πάνε στην κάλπη ή να ρίξουν λευκό.\nΟ Νίκος Αναστασιάδης συνομίλησε τηλεφωνικώς με τους ηγέτες των κομμάτων του ενδιάμεσου χώρου ενώ σήμερα θα συναντηθεί με Γ. Λιλλήκα και Μ. Σιζόπουλο. Δεν αποκλείονται κι άλλες συναντήσεις αύριο και μεθαύριο. Παράλληλα στο επιτελείο Αναστασιάδη ερμηνεύουν ως ψήφο εμπιστοσύνης τη στήριξη από ΣΕΚ και ΚΕΒΕ.\nΟ Σταύρος Μαλάς πέρασε χθες από τα γραφεία δύο εκ των αντιπάλων του της περασμένης Κυριακής, Ν. Παπαδόπουλο και Γ. Λιλλήκα, ενώ είδε επίσης Μ. Σιζόπουλο και Ελ. Θεοχάρους. Από τις συναντήσεις διαπιστώθηκε απλώς ότι μεταξύ τους υπάρχει χάσμα και δεν μπορεί να υπάρξει συνεργασία.\nPrevious Ναυάγησε ο ενδιάμεσος αλλά θα τον γλείψουν όλοι…\nNext “Ανάγκα ΚΑΙ οι Θεοί πείθονται” – Ιερώνυμος: Η Εκκλησία θα συμμετάσχει στο συλλαλητήριο της Αθήνας


Σπονδυλοαρθρίτιδες | ΙΑΣΩ Παίδων\nΓράφτηκε από Λάμπρος Φώτης\nΕπιστημονικός Συνεργάτης Ρευματολογικού Τμήματος ΙΑΣΩ Παίδων\nΗ νεανική ιδιοπαθής αρθρίτιδα (NIA) είναι ένα χρόνιο νόσημα με βασικό σύμπτωμα την ανάπτυξη φλεγμονής των αρθρώσεων. Νεανική, σημαίνει ότι η πάθηση αφορά ασθενείς ηλικίας κάτω των 16 ετών. Ιδιοπαθής, σημαίνει άγνωστη αιτιολογία. Αρθρίτιδα σημαίνει φλεγμονή των αρθρώσεων.\nΓια την ίδια πάθηση έχουν χρησιμοποιηθεί και άλλοι όροι, όπως νεανική ρευματοειδής αρθρίτιδα ή νεανική χρόνια αρθρίτιδα. Η ΝΙΑ είναι μια πολύ συχνή πάθηση, καθότι περίπου 1 στα 1000 παιδιά αναπτύσσει κάποιο είδος χρόνιας αρθρίτιδας. Η αρθρίτιδα μπορεί να εμφανιστεί σε οποιαδήποτε ηλικία, αν και σπάνια εμφανίζεται πριν τους πρώτους 12 μήνες της ζωής.\nΗ αίτια της ΝΙΑ παραμένει άγνωστη και για αυτό το λόγο ονομάζεται ιδιοπαθής. Ωστόσο, πιστεύεται ότι οφείλεται σε δυσλειτουργία του ανοσοποιητικού συστήματος, που οδηγεί στη φλεγμονή της εσωτερικής επένδυσης της άρθρωσης, γνωστή και ως αρθρικός υμένας.\nΗ ΝΙΑ ταξινομείται σε διάφορες υποκατηγορίες, καθεμιά από τις οποίες έχει τα δικά της κλινικά χαρακτηριστικά. Μια υπο-ομάδα της ΝΙΑ είναι οι λεγόμενες σπονδυλοαρθρίτιδες. Ο όρος σπονδυλοαρθρίτιδες χρησιμοποιείται για να περιγράψει μια ομάδα ετερογενών καταστάσεων, που παρατηρούνται τόσο σε ενήλικες όσο και σε παιδιά, οι οποίες διαφέρουν από άλλους τύπους αρθρίτιδας σε επίπεδο γενετικής προδιάθεσης, παθογένεσης και μακροπρόθεσμης έκβασης.\nΣτις σπονδυλοαρθρίτιδες περιλαμβάνονται η λεγόμενη νεανική αρθρίτιδα με ενθεσίτιδα και η ψωριασική αρθρίτιδα, κάθε μια εκ των οποίων αντιπροσωπεύει περίπου το 10% του συνόλου των ασθενών με ΝΙΑ. Στις σπονδυλοαρθρίτιδες κατατάσσεται και η αρθρίτιδα, η οποία εμφανίζεται στους ασθενείς που πάσχουν από ιδιοπαθή φλεγμονώδη νόσο του εντέρου (ΙΦΝΕ δηλαδή η νόσος Crohn και η ελκώδης κολίτιδα), καθώς και η αντιδραστική αρθρίτιδα, την οποία θα περιγράψουμε στη συνέχεια.\nΣε επίπεδο παθογένεσης, τα τελευταία χρόνια η έρευνα επικεντρώνεται στη μελέτη της μικροχλωρίδας του εντέρου. Διαπιστώνεται όλο και περισσότερο ότι οι ασθενείς με σπονδυλοαρθρίτιδες, αφενός έχουν φλεγμονή στο έντερό τους έστω και ήπια, αφετέρου σε πολλούς από αυτούς παρατηρείται το φαινόμενο της δυσβίωσης. Στη δυσβίωση διαταράσσεται η πληθυσμιακή ισορροπία μεταξύ των διαφόρων μικροοργανισμών που φυσιολογικά υπάρχουν στο έντερο, με τελικό αποτέλεσμα την επικράτηση κάποιων μικροοργανισμών έναντι κάποιων άλλων. Αυτή η διαταραχή της ισορροπίας έχει συσχετισθεί με την εκδήλωση των σπονδυλαρθρίτιδων.\nΗ ερμηνεία αυτής της συσχέτισης με τη νόσο προκύπτει από το γεγονός ότι το έντερο αποτελεί τη θέση επαφής και εκπαίδευσης του ανοσοποιητικού συστήματος από το περιβάλλον. Συνεπώς, η διαταραχή της φυσιολογικής ισορροπίας αυτού του περιβάλλοντος οδηγεί και στην επαγωγή διαταραχών του ανοσοποιητικού, με τελικό αποτέλεσμα την εκδήλωση των σπονδυλοαρθρίτιδων ή και άλλων αυτοάνοσων νοσημάτων.\nΣτα χαρακτηριστικά των σπονδυλαρθρίτιδων περιλαμβάνονται:\nΦλεγμονή των αρθρώσεων στην περιοχή της σπονδυλικής στήλης και των οστών της λεκάνης (σπονδυλίτιδα, ιερολαγονίτιδα).\nΕνθεσίτιδα, δηλαδή φλεγμονή στην περιοχή εισόδου των τενόντων των μυών στα οστά.\nΠαρουσία φλεγμονής στο έντερο, ακόμα και αν ο ασθενής δεν έχει συμπτώματα από το έντερο.\nΦλεγμονή των ματιών που συνοδεύεται από έντονη συμπτωματολογία.\nΔακτυλίτιδα, δηλαδή η αρθρίτιδα στην οποία προσβάλλονται οι αρθρώσεις των δακτύλων, αλλά ταυτόχρονα πρήζεται και ολόκληρο το δάκτυλο.\nΕπίσης, ένα από τα χαρακτηριστικά είναι η συχνότερη προσβολή των αγοριών σε σχέση με τα κορίτσια και η προσβολή αρθρώσεων κυρίως στα κάτω άκρα και λιγότερο συχνά στα άνω άκρα.\nΠώς θα αντιληφθείτε ότι το παιδί σας ίσως έχει σπονδυλοαρθρίτιδα;\nΠέρα από τα παραπάνω συμπτώματα, ένα πολύ χαρακτηριστικό σύμπτωμα είναι η δυσκαμψία, η οποία συνήθως παρατηρείται το πρωί. Δηλαδή, ο ασθενής σηκώνεται το πρωί από το κρεβάτι ή αφού καθίσει στο θρανίο ή στο αυτοκίνητο για πολύ ώρα και δυσκολεύεται στην κίνηση. Το σύμπτωμα αυτό λύεται σε λίγα συνήθως λεπτά, αν και επί έντονης προσβολής της άρθρωσης μπορεί να διαρκέσει πολλές ώρες. Ένα άλλο χαρακτηριστικό σύμπτωμα είναι ο νυχτερινός πόνος, με τους ασθενείς να παραπονιούνται για πόνο που τους αφυπνίζει κατά τη διάρκεια της νύχτας, κυρίως στην περιοχή της λεκάνης και των ισχίων.\nΠοιες είναι οι κύριες μορφές σπονδυλοαρθρίτιδας;\nΗ αρθρίτιδα με ενθεσίτιδα προσβάλει κατά βάση εφήβους, συνήθως άρρενες, ηλικίας 10-15 ετών, ωστόσο μπορεί να παρατηρηθεί από την ηλικία των 6 ετών. Έχει το χαρακτηριστικό της προσβολής των αρθρώσεων των κάτω άκρων, καθώς και των ενθέσεων (αχίλλειο τένοντα, πέλμα, γόνατο, ισχίο). Κάποιοι από αυτούς τους ασθενείς θα αναπτύξουν προσβολή των αρθρώσεων της λεκάνης, καθώς και της σπονδυλικής στήλης, οπότε στην περίπτωση αυτή συζητάμε για τη νεανική αγκυλοποιητική σπονδυλίτιδα. Βλάβες χαρακτηριστικές της αγκυλοποιητικής σπονδυλίτιδας δεν βλέπουμε συχνά στους εφήβους και αυτό διότι απαιτούνται αρκετά χρόνια διαδρομής της νόσου προτού αυτές εκδηλωθούν.\nΣτην ψωριασική αρθρίτιδα, τα παιδιά έχουν αρθρίτιδα και δερματική νόσο, που ονομάζεται ψωρίαση ή οικογενειακό ιστορικό ψωρίασης. Τυπικά σημεία της ψωριασικής αρθρίτιδας είναι οι αλλοιώσεις των νυχιών και η δακτυλίτιδα, δηλαδή η διόγκωση ενός δακτύλου στα χέρια ή τα πόδια. Η ψωρίαση χαρακτηρίζεται από την ύπαρξη ερυθρού εξανθήματος του δέρματος με απολέπιση, με συχνές περιοχές των βλαβών τους αγκώνες και τα γόνατα. Συχνά, η διάγνωση της ψωριασικής αρθρίτιδας μπορεί να τεθεί χωρίς την ύπαρξη ψωριασικού εξανθήματος στο παιδί, αλλά με την παρουσία ψωρίασης σε κάποιο άλλο μέλος της οικογένειας. Σχετικά με τις αρθρώσεις, ισχύουν τα ίδια που ισχύουν και στις υπόλοιπες σπονδυλοαρθρίτιδες για την προσβολή των ενθέσεων, της σπονδυλικής στήλης και των αρθρώσεων της λεκάνης.\nΗ αντιδραστική αρθρίτιδα είναι μια μορφή σπονδυλοαρθρίτιδας, που εμφανίζεται ως αντίδραση σε μια μόλυνση από ορισμένα βακτήρια. Τις περισσότερες φορές, αυτά τα βακτήρια έχουν προηγουμένως προκαλέσει μια λοίμωξη του ουροποιητικού όπως συμβαίνει με τα χλαμύδια (Chlamydia trachomatis), που πιο συχνά μεταδίδονται με τη σεξουαλική δραστηριότητα ή μια γαστρεντερίτιδα με κυρίαρχο σύμπτωμα τη διάρροια από βακτήρια όπως το καμπυλοβακτηρίδιο (Campylobacter Jejuni), η σαλμονέλα (Salmonella), η σιγκέλα (Shigella) και η υερσίνια (Yersinia). Τα βακτήρια που προκαλούν αντιδραστική αρθρίτιδα είναι πολύ συνηθισμένα, αλλά όποιος μολυνθεί με αυτά δεν σημαίνει ότι θα αναπτύξει και αντιδραστική αρθρίτιδα.\nΗ ανάπτυξη των συμπτωμάτων της αντιδραστικής αρθρίτιδας συνήθως ακολουθεί μία από τις παραπάνω λοιμώξεις και εκδηλώνεται περίπου 1 ως 3 εβδομάδες μετά. Πιο συχνά προσβάλλονται οι αρθρώσεις των κάτω άκρων και σε κάποιες περιπτώσεις και τα οστά της λεκάνης. Εκτός από την προσβολή των αρθρώσεων, η αντιδραστική αρθρίτιδα συνοδεύεται και από άλλα συμπτώματα, όπως η ερυθρότητα και ο ερεθισμός στα μάτια (επιπεφυκίτιδα), η καύση κατά την ούρηση (ουρηθρίτιδα), τα έλκη του στόματος, κ.α. Στο παρελθόν, η αντιδραστική αρθρίτιδα ήταν γνωστή ως «σύνδρομο Reiter». Η θεραπεία της αντιδραστικής αρθρίτιδας διαφέρει σημαντικά από αυτή της αρθρίτιδας με ενθεσίτιδα και της ψωριασικής αρθρίτιδας. Στα αρχικά στάδια της νόσου χορηγούνται φάρμακα όπως, π.χ. η ιβουπροφαίνη ή και τα κορτικοστεροειδή. Στην περίπτωση που παρατηρηθεί παράταση των συμπτωμάτων για μεγάλο χρονικό διάστημα, πλέον των 3-6 μηνών, μπορεί να κριθεί απαραίτητη η χρήση των φαρμάκων που χρησιμοποιούνται για τη νεανική ιδιοπαθή αρθρίτιδα, όπως η μεθοτρεξάτη, η σουλφασαλαζίνη ή οι νεότεροι βιολογικοί παράγοντες. Ωστόσο, η διάρκεια θεραπείας είναι σαφώς μικρότερη σε σχέση με αυτή της νεανικής ιδιοπαθούς αρθρίτιδας και στόχος είναι η διακοπή της αγωγής μετά από κάποιο χρονικό διάστημα, κάτι το οποίο δεν θα συμβεί τόσο εύκολα στους ασθενείς με τις άλλες μορφές σπονδυλαρθρίτιδας. Συνεπώς, ο διαχωρισμός από ποια μορφή σπονδυλοαρθρίτιδας έχει προσβληθεί ένας άνθρωπος είναι ιδιαίτερα σημαντικός.\nΗ αρθρίτιδα στο πλαίσιο Ιδιοπαθούς Φλεγμονώδους Νόσου του Εντέρου είναι η πιο συχνή εξωεντερική εκδήλωση της ΙΦΝΕ. Πρακτικά, θεραπεύοντας την ΙΦΝΕ θεραπεύεται και η αρθρίτιδα, αφενός γιατί η προσβολή των αρθρώσεων αντανακλά αυξημένη δραστηριότητα της νόσου του εντέρου, αφετέρου διότι τα φάρμακα που χρησιμοποιούμε για τη θεραπεία είναι τα ίδια που χρησιμοποιούνται για τη θεραπεία της αρθρίτιδας.\nΔιαγνωστικά δεν υπάρχει κάποια εξέταση αίματος η οποία να επιβεβαιώνει μια σπονδυλοαρθρίτιδα. Ο παιδορευματολόγος θα βασιστεί στα κλινικά συμπτώματα και τα ευρήματα της φυσικής εξέτασης. Σημαντικό ρόλο διαδραματίζει ο απεικονιστικός έλεγχος, με κύριο εργαλείο να αποτελεί η μαγνητική τομογραφία των αρθρώσεων και κυρίως των αρθρώσεων της λεκάνης (ιερολαγόνιες αρθρώσεις) και της σπονδυλικής στήλης, που χαρακτηριστικά προσβάλλονται στις σπονδυλοαρθρίτιδες. Ιδιαίτερη αναφορά και προσοχή στη διάγνωση απαιτούν οι ιερολαγόνιες αρθρώσεις στα παιδιά, καθότι η ακτινολογική τους εικόνα διαφέρει από αυτή των ενηλίκων και δυστυχώς συχνά μπορεί να μπει διάγνωση ιερολαγονίτιδας χωρίς αυτή στην πραγματικότητα να υπάρχει.\nΤι είναι το HLA - B27\nΣυχνά θα ακούσετε για ένα γενετικό δείκτη που ονομάζεται HLA-B27. Πρόκειται για ένα αντιγόνο του λεγόμενου μείζονος συμπλέγματος ιστοσυμβατότητας, το οποίο ίσως εμπλέκεται με κάποιο άγνωστο προς στο παρόν μηχανισμό στην εκδήλωση των σπονδυλαρθρίτιδων. Όταν κάποιος είναι θετικός για το HLA-B27, δεν σημαίνει αυτόματα ότι έχει και σπονδυλαρθρίτιδα. Το συγκεκριμένο αντιγόνο είναι θετικό σε ένα ποσοστό του γενικού πληθυσμού (περίπου 6-8%) και ουσιαστικά υποδηλώνει μια γενετική προδιάθεση, χωρίς όμως η παρουσία του να σημαίνει και υποχρεωτικά νόσο. Αντίθετα, μεγάλο ποσοστό ανθρώπων που έχουν διαγνωσθεί με σπονδυλοαρθρίτιδα είναι θετικοί για το HLA-B27 σε πολύ μεγάλο ποσοστό που μπορεί να φτάνει και το 70-90%.\nΣτο παρελθόν η αντιμετώπιση μια σπονδυλαρθρίτιδας ήταν ιδιαίτερη δύσκολη, καθότι η νόσος προκαλούσε σημαντικές και μόνιμες βλάβες στη σπονδυλική στήλη, τη λεκάνη και τις αρθρώσεις των άνω και κάτω άκρων. Τα τελευταία χρόνια η χρήση των νεότερων φαρμάκων (φάρμακα κατά του μεσολαβητή της φλεγμονής TNF-α) έχει αλλάξει σημαντικά τη φυσική πορεία αυτών των νοσημάτων, με τους ασθενείς να έχουν πλέον εξαιρετική ποιότητα ζωής χωρίς περιορισμούς. Μάλιστα, η σύγχρονη προσέγγιση αυτών των ασθενών επιβάλει τη σωστή γυμναστική, που θα οδηγήσει στην ανάπτυξη ενός υγιούς μυϊκού συστήματος, το οποίο θα παρέχει την απαραίτητη στήριξη στις αρθρώσεις. Την τελευταία πενταετία έχουν προστεθεί στο φαρμακευτικό οπλοστάσιο για την αντιμετώπιση των σπονδυλοαρθρίτιδων επιπλέον φάρμακα, όπως οι αναστολείς των υποδοχέων IL-17, φάρμακα ιδιαίτερα αποτελεσματικά και με εξαιρετικό προφίλ ασφαλείας, τα οποία σύντομα θα είναι διαθέσιμα και στους παιδιατρικούς ασθενείς. Επιπλέον, η αποσαφήνιση του μηχανισμού παθογένεσης στο επίπεδο της μικροχλωρίδας του εντέρου, ίσως να προσφέρει νέα θεραπευτικά μονοπάτια.\nΠολυσυστηματικό Φλεγμονώδες Σύνδρομο στα Παιδιά μετά από λοίμωξη με SARS – CoV – 2 (COVID-19)\nΗ συμπληρωματική εντερική σίτιση στη νόσο Crohn\n25/11/2020 - Όμιλος ΙΑΣΩ: Βραβεύτηκε ως το Κορυφαίο Νοσοκομείο και επιπλέον απέσπασε 7 Κορυφαίες Διακρίσεις στα Healthcare Business Awards 2020\nΤο ΙΑΣΩ απέσπασε την μοναδική διάκριση «Κορυφαίο Νοσοκομείο» και μαζί με το ΙΑΣΩ Παίδων απέσπασαν ακόμα 7 βραβεία για την...\n20/11/2020 - ΙΑΣΩ Παίδων: Ευρωπαϊκή Εβδομάδα Κυστικής Ίνωσης – Δωρεάν έλεγχος SARS CoV-2 RNA (PCR) για τα παιδιά που πάσχουν από Κυστική Ίνωση\nΜε αφορμή την Ευρωπαϊκή Εβδομάδα Κυστικής Ίνωσης (15-21 Νοεμβρίου 2020), το ΙΑΣΩ Παίδων προσφέρει δωρεάν τον έλεγχο SARS CoV-2 RNA...\n22/10/2020 - ΙΑΣΩ Παίδων: Ολοκληρωμένη αντιμετώπιση της στένωσης της τραχείας από την πλέον εξειδικευμένη ιατρική ομάδα\nΗ Συγγενής Στένωση της Τραχείας είναι μία σοβαρή και σπάνια νόσος, η οποία χαρακτηρίζεται από τη στένωση του αυλού της...\n01/10/2020 - Όμιλος ΙΑΣΩ: Μαζί με την Αποστολή «ΑΝΘΡΩΠΟΣ» για την κάλυψη των αναγκών έξι Μονάδων Φροντίδας Ηλικιωμένων μη κερδοσκοπικού χαρακτήρα\nΜε αφορμή την Παγκόσμια Ημέρα της Τρίτης Ηλικίας και στο πλαίσιο του προγράμματος Εταιρικής Κοινωνικής Ευθύνης του Ομίλου ΙΑΣΩ «Δίπλα...\n30/09/2020 - Όμιλος ΙΑΣΩ: Με «αντισώματα» στις επιπτώσεις της κρίσης\nΚέρδη 3,5 εκατ. ευρώ, παρά τις προβλέψεις για rebate και claw back Μείωση δανεισμού, απρόσκοπτη υλοποίηση...


από Rena Την / Το Τρι Μαρ 24, 2009 10:19 am\n1 ή 1,5 Kg σέλινο\n1 Kg χοιρινό άπαχο\nΚόβουμε τα σέλινα σε μικρά κομμάτια, 2-3 πόντους και τα πλένουμε καλά. Τα βάζουμε σε μια κατσαρόλα να βράσουν. Μόλις πάρει βράση το νερό το αλλάζουμε και τα ξαναβάζουμε και πάλι στην κατσαρόλα να ζεματιστούν για να ξεπικρίσουν.\nΕτοιμάζουμε το χοιρινό, το κόβουμε μερίδες και το πλένουμε. Βάζουμε στην κατσαρόλα λίγο λάδι και βούτυρο να κάψει και προσθέτουμε το χοιρινό να τσιγαριστεί. Ψιλοκόβουμε και τσιγαρίζουμε μαζί ένα κρεμμύδι και ρίχνουμε αλάτι και πιπέρι. Προσθέτουμε λίγο νερό.\nΌταν κοντεύει το χοιρινό να ψηθεί, να κρατάει ακόμα, ρίχνουμε τα σέλινα και τα αφήνουμε να πάρουν μία βράση όλα μαζί. Κατόπιν ετοιμάζουμε αυγολέμονο με λίγο corn flour και περιχύνουμε το φαγητό.\nΓια να πάει παντού το αυγολέμονο δεν ανακατεύουμε αλλά κουνάμε την κατσαρόλα.\nΈχει επεξεργασθεί από τον/την Rena στις Κυρ Μάης 07, 2017 2:56 am, 4 φορές συνολικά\nαπό ???????? Την / Το Τρι Μαρ 24, 2009 2:53 pm\nΩραία αυθεντική συνταγή. Συνήθως, όπου την έχω δει δεν ξεπικρίζουν το σέλινο, όμως αυτό χρειάζεται. Βασικό το τιπ που δίνεις να μην ανακατεύουμε με κουτάλα, όπως στα περισσότερα φαγητά κατσαρόλας που περιέχουν εύθραστα υλικά βλ. μελιτζάνες, κολοκυθάκια κλπ.


Νέο domain με .ελ-ληνικό επίθεμα - wedoo\nΞεκινώντας από το καλοκαίρι του 2018, το πρώτο domain με ελληνική κατάληξη είναι πλέον πραγματικότητα! Το .ελ ήρθε για να μείνει δίνοντας την ευκαιρία εύρεσης περισσότερων ελεύθερων domain. Από τις 10 Ιουλίου 2018 και για διάρκεια 3 μηνών, όσα domains ήταν ήδη κατοχυρωμένα σε .gr δεν θα ήταν ελεύθερα προς κατοχύρωση από όλους αλλά μόνο […]\nΞεκινώντας από το καλοκαίρι του 2018, το πρώτο domain με ελληνική κατάληξη είναι πλέον πραγματικότητα! Το .ελ ήρθε για να μείνει δίνοντας την ευκαιρία εύρεσης περισσότερων ελεύθερων domain.\nΑπό τις 10 Ιουλίου 2018 και για διάρκεια 3 μηνών, όσα domains ήταν ήδη κατοχυρωμένα σε .gr δεν θα ήταν ελεύθερα προς κατοχύρωση από όλους αλλά μόνο από τους ιδιοκτήτες των αντιστοίχων .gr domains. Ωστόσο μετά το πέρας των 3 μηνών, δίνεται πλέον η ευκαιρία σε όλους να κατοχυρώσουν το δικό τους domain με ελληνική κατάληξη.\nΤι είναι ακριβώς όμως το .ελ;\nΜετά την κατάληξη .gr, η κατάληξη .ελ αποτελεί το δεύτερο domain με ελληνικό προσδιορισμό. Με την κατάληξη αυτή δηλώνετε στον επισκέπτη της σελίδας σας πως πρόκειται να μεταβεί σε ένα site με ελληνικό περιεχόμενο και ενδεχομένως προέλευση τονίζοντας έτσι τον ελληνικό χαρακτήρα της ιστοσελίδας σας.\nΑν το όνομα που πάντα θέλατε ήταν ήδη δεσμευμένο για την κατάληξη .gr ή .com, τότε έχετε την ευκαιρία σας τώρα! Αν βρείτε διαθέσιμο το domain που πάντοτε επιθυμούσατε μπορείτε πλέον να το αποκτήσετε και να εκμεταλλευτείτε την δυνατότητα που σας παρέχεται.\nΑξιοποιήστε αυτή την μεγάλη ευκαιρία και επιλέξτε το .ελ domain που καλύπτει τις δικές σας ανάγκες καλύτερα.


Μια Χούφτα Μικρά Παιδιά Προσπαθούν να Πάρουν Συνέντευξη από τον Liam Gallagher\nΣυζητούν τα πάντα, από άτακτους αδελφούς με μικρά πόδια μέχρι το αν οι άνθρωποι μπορούν να πετάξουν.\nΤο άρθρο δημοσιεύθηκε αρχικά στο Νoisey.\nΟ Liam Gallagher θα μπορούσε, αν ήθελε, να είναι ο καλύτερος εκπρόσωπος PR του κόσμου. Πετάξτε τον σε οποιοδήποτε συνεντευξιακό σενάριο και θα βγει από αυτό αλώβητος, ανεξάρτητα από τα πράγματα που θα μπορούσε να έχει πει. Μέχρι τώρα, του έχουν πάρει συνεντεύξεις μόνο ενήλικες - και ας το παραδεχτούμε, πολλοί ενήλικες είναι βαρετοί.\nΜε αυτό κατά νου, πήραμε μερικούς ανθρώπους με μεγάλο και καθαρό μυαλό, όπως του Liam Gallagher, ώστε να κάνουν συνέντευξη μαζί του. Και ποιοι είναι αυτοί οι άνθρωποι; Παιδιά. Παρακολουθήστε παραπάνω το βίντεο, καθώς του κάνουν ερωτήσεις.


¨Το Ισραήλ να δείξει ευαισθησία για την Ιερουσαλήμ και το τεμένος Ακσά¨ | Greek Army\nKείμενο του ιστολόγιου 8/12/2021Σε δηλώσεις που έκανε ο Ταγίπ σε δημοσιογράφους, είπε και τα εξής :¨Εμείς σίγουρα δεν πιστεύουμε στα υψηλά επιτόκια. Με την πολιτική των χαμηλών επιτοκίων θα μειώσουμε…\nKείμενο του ιστολόγιου 8/12/2021\nΣε δηλώσεις που έκανε ο Ταγίπ σε δημοσιογράφους, είπε και τα εξής :\n¨Εμείς σίγουρα δεν πιστεύουμε στα υψηλά επιτόκια. Με την πολιτική των χαμηλών επιτοκίων θα μειώσουμε και την ισοτιμία και τον πληθωρισμό και θα τα ρυθμίσουμε. Πιστεύω σίγουρα πώς τα υψηλά επιτόκια είναι μία λογική με την οποία πλουτίζουν ακόμα περισσότερο τους πλούσιους και φτωχοποιούν ακόμη περισσότερο τους φτωχούς. Αυτό δεν θα το επιτρέψουμε ποτέ. Για αυτό το λόγο θα συνεχίσουμε σε αυτό το μονοπάτι. Μέλημά μας είναι με χαμηλά επιτόκια να παροτρύνουμε σε επενδύσεις με τις οποίες θα αυξηθεί η απασχόληση. Όταν το διασφαλίσουμε αυτό, αυτό θα μας επιφέρει και ανάπτυξη. Μάλιστα αυτό διακρίνεται και εντός των χώρων του ΟΑΣΕ. Είμαστε η 2η χώρα σε ανάπτυξη στις χώρες του ΟΑΣΕ.\nΓια Καβάλα και Ντεμιρτάς\nΔεν χρειάζονται σχόλια σε αυτά. Εμείς δεν αναγνωρίζουμε τις αποφάσεις της Ευρωπαϊκής Ένωσης σχετικά με τον Καβάλα τον Ντεμιρτάς ή για άλλους. Αυτό είναι όλο το θέμα. Στα μάτια μας αυτά είναι άκυρα. Πόσες φορές τα έχουμε πει αυτά ; Αν θέλουν ας τα καταλάβουν αν δεν θέλουν ας μην τα καταλάβουν. Εμείς την απόφαση της Ευρωπαϊκής Ένωσης δεν την αναγνωρίζουμε ως ανώτερη από αυτήν του δικαστηρίου μας. Ας κάνουν ότι ξέρουν.\nΓια συναντήσεις με ΗΑΕ και ίσως για Ισραήλ\nΤο αίτημα ήταν από την κυβέρνηση του Άμπου Ντάμπι, κάτι που φυσικά το αντιμετωπίσαμε με ικανοποίηση και πραγματοποιήσαμε τις διαπραγμάτευσης βήμα βήμα μέσω των υπηρεσιών πληροφοριών και του υπουργού Εξωτερικών μας. Εν προκειμένου πάλι ο υπουργός Εξωτερικών μας και η Υπηρεσία Πληροφοριών θα παίξουν ενεργό ρόλο στις σχέσεις με το Άμπου Ντάμπι. Γιατί να μην υπάρξει μία τέτοια διαδικασία και με το Ισραήλ ; Διότι εμείς εργαζόμαστε για την κυριαρχία της ειρήνης σε ένα κόσμο ειρήνης και κάτι τέτοιο το κρίνουμε ως εύστοχο και επωφελές. Είχα συνομιλίες με το Ισραήλ στο παρελθόν. Αλλά σε αυτό το θέμα του Ισραήλ πρέπει να φέρεται πιο ευαίσθητα σχετικά με την παλαιστινιακή πολιτική του στην περιοχή. Είναι ανάγκη να δείξει ευαισθησία για την Ιερουσαλήμ και το τέμενος Aκσά. Μόλις δούμε τις ευαισθησίες τους σε αυτά τα θέματα, και εμείς θα κάνουμε ότι μπορούμε και θα κάνουμε τα βήματά μας.¨


To Champions League επιστρέφει, το στοιχηματικό ενδιαφέρον κορυφώνεται! – ArenaLarissaGr\nTo Champions League επιστρέφει, το στοιχηματικό ενδιαφέρον κορυφώνεται!\nσυντάκτης ArenaLarissa · 16 Σεπτεμβρίου 2014\nΚαλημέρα σε όλους τους φίλους του ArenaLarissa.gr. Από σήμερα και στο εξής η ομάδα του www.foxbet.gr θα επιμελείται τη στήλη του στοιχήματος, με σκοπό να σας στείλει στο ταμείο. Από το σημερινό πρόγραμμα, έχουμε ξεχωρίσει δύο παιχνίδια από το Champions League, που επιστρέφει σήμερα στις οθόνες μας.\nΡεάλ – Βασιλεία\nΑπό δύο σερί ήττες προέρχεται η ομάδα της Ρεάλ, η οποία το Σάββατο ηττήθηκε εντός έδρας 1-2 από την Ατλέτικο. Μετά την πώληση του Τσάμπι Αλόνσο, η αμυντική λειτουργία της ομάδας χωλαίνει, καθώς ο Κεντίρα λόγω τραυματισμού δεν μπορεί να αγωνιστεί. Ο Αντσελότι ίσως ξεκινήσει τον Νάβας στην θέση του Κασίγιας, ενώ παραμένει εκτόςο δεξιός μπακ Καρβαχάλ. Την ήττα 3-1 από την Γκρασχόπερς, γνώρισε η ομάδα του Πάουλο Σόουζα. Παρά την παρουσία του έμπειρου Βάλτερ Σάμουελ, η άμυνα της Βασιλείας παρουσιάζει κενά, με την ομάδα να έχει 6/8 γκολ-γκολ στην λίγκα. Ο αμυντικός χαφ Ντίαζ θα απουσιάσει λόγω τιμωρίας.\nΕκτίμηση: Η Βασιλεία φαίνεται να είναι ο ιδανικός αντίπαλος για να κάνει μία νίκη ξέσπασμα η Ρεάλ. Αναμένεται να μπουν αρκετά τέρματα και το οver 3.5 (4-6 για τον ΟΠΑΠ) θα προτιμηθεί.\nΓαλατασαράι – Άντερλεχτ\nΑπευθείας στη φάση των ομίλων συμμετέχει φέτος η ομάδα της Γαλατασαράι αφου πέρυσι τερμάτισε δεύτερη στο Τουρκικό πρωτάθλημα πισω από την Φενέρμπαχτσε που δεν συμμετέχει λόγω τιμωρίας. Στο πρωτάθλημα απολαμβάνει ηδη την κορυφή μετά από δύο αγωνιστικές όμως το Σάββατο είχε την πρώτη της απώλεια και μάλιστα εντός έδρας αφού έμεινε στο 0-0 με την Εσκίσεχιρ Στο αρχικό σχήμα αναμένετε να συμπεριλάβει τους Πάντεφ και Τζεμαϊλί ο Τσεζαρε Πραντέλι που δεν αντιμετωπιζει προβλήματα απουσιών. Πρώτη φετινή εντός έδρας παρουσία και για το κοινό της ομάδας που εξαφάνισε τα εισιτήρια αφού στο πρωτάθλημα υπάρχει τιμωρία της έδρας.\nΠρωταθλήτρια Βελγίου η Άντερλεχτ και έτσι αγωνίζεται απευθείας στους ομίλους του θεσμού. Η ομάδα του Τζόν Βαν ντε Μπρομ βρίσκεται στην πρώτη θέση της βαθμολογίας μετά απο επτά αγωνιστικές έχοντας τέσσερεις νίκες και τρείς ισοπαλίες. Στο πιο πρόσφατο παιχνίδι της αναδείχθηκε ισόπαλη 2-2 με την Λιρς δεχόμενη την ισοφάριση στο τελευταίο λεπτό της αναμέτρησης.Νοκ άουτ για το αποψινό παιχνίδι έχουν τεθεί δυο σημαντικά στελέχη της αμυντικής γραμμής των Βέλγων όπως είναι ο αρχηγός Άντυ Βαν ντε Μπόρε και ο Ν΄Σακαλά που θα απουσιάσουν για αρκετά μεγάλο διάστημα.\nΕκτίμηση: Καυτή η έδρα της Γαλατασαράι που υπερτερεί σχεδόν σε όλες τις γραμμές. Παράδοση μεταξύ των δυο ομάδων δεν υπάρχει ωστόσο ο άσσος φαίνεται να έχει το προβάδισμα.\nΕπισκεφθείτε το Foxbet.gr, για αναλύσεις όλων των αγώνων του Champions League και πολύ Live Stoixima!


Χώρισαν και «σφάζονται» Ελευθερία Ελευθερίου - Ανδρέας... - Star.gr\nLIFESTYLE Τρίτη, 15 Απριλίου 2014, 12:18\nΧώρισαν και «σφάζονται» Ελευθερία Ελευθερίου - Ανδρέας Γεωργίου\n«Δεν μ’ αρέσουν τα τραγούδια της» λέει ο ηθοποιός - τι απαντά εκείνη\nΑυτό θα πει... πολιτισμένος χωρισμός: δύο περίπου μήνες αφότου έληξε η σχέση τους, Ανδρέας Γεωργίου και Ελευθερία Ελευθερίου «καρφώνουν» ο ένας τον άλλον, με τον ηθοποιό να δηλώνει δημόσια πως δεν του αρέσουν τα τραγούδια της πρώην του και εκείνη να του απαντά… δεόντως!\nΌπως έχει ήδη γράψει το star.gr, Ελευθερία και Ανδρέας αποφάσισαν να ρίξουν οριστικά αυλαία στη σχέση τους στις αρχές Φεβρουαρίου, μετά από περίπου δύο χρόνια που ήταν μαζί κι ενώ είχε προηγηθεί «διάλλειμα» ενός μήνα.\n«Βάζω συνεχώς τις σχέσεις μου σε δεύτερη μοίρα. Δεν μπορώ να είμαι εντάξει, όχι επειδή είμαι άπιστος, αλλά επειδή έχω αυτό το κόλλημα με τη δουλειά. Είμαι εργασιομανής. Βγήκα από τη σχέση μου με την Ελευθερία πριν από μερικούς μήνες, ακριβώς γι’ αυτό το λόγο», παραδέχθηκε ο Ανδρέας σε πρόσφατη συνέντευξή του στο «People».\nΕπισημαίνοντας ότι όσα λέει τα λέει από αγάπη, ο ηθοποιός «σταύρωσε» την πρώην για τις επαγγελματικές επιλογές της: : «είναι λάθος για μένα αυτή η εικόνα της Ελευθερίας. Είναι ένας κακός ρόλος που κλήθηκε να κάνει, ενώ, αν επικεντρωνόταν στη φωνή της, θα ήταν διαφορετικά. Εμένα δεν μου αρέσουν τα τραγούδια της, θεωρώ ότι ακολουθεί λάθος γραμμή και της το έχω πει πολλές φορές. Αυτό που βλέπετε δεν είναι η Ελευθερία. Της είπα ότι οι επιλογές των τραγουδιών της δεν είναι καλές, αλλά δεν με άκουσε. Αν δεν προβάλλεις αυτό που έχεις μέσα σου, δεν πείθεις. Για μένα, η Ελευθερία δεν πείθει, γιατί δεν είναι αυτό – και το λέω από αγάπη, όχι από κακία».\n«Όταν χωρίζω με κάποιον αγαπημένα, δεν θέλω να μπαίνω σε δι��δικασία αντιπαράθεσης. Θέλω να συνεχίσω να τον σέβομαι», απάντησε η Ελευθερία μέσω του περιοδικού «Secret».\nΔηλώνοντας χαρούμενη για την επιτυχία που έχει στη σειρά «Μπρούσκο», η τραγουδίστρια το έριξε το «καρφάκι» της: «είναι ερωτευμένος με τη δουλειά του. Τη λύπη του την ξεπερνάει με τη δουλειά του και του εύχομαι πολύ καλή συνέχεια».\nΑχ, πόοοοσο πολιτισμένος αυτός ο χωρισμός...


Την Πέμπτη στη Βουλή ο νόμος για τις τηλεοπτικές συχνότητες - Εντείνονται οι διαβουλεύσεις Παππά - BORO από την ΑΝΝΑ ΔΡΟΥΖΑ - boro.gr\nΑρχική / More / Τα νέα της ημέρας / Την Πέμπτη στη Βουλή ο νόμος για τις τηλεοπτικές συχνότητες – Εντείνονται οι διαβουλεύσεις Παππά\nΤην Πέμπτη στη Βουλή ο νόμος για τις τηλεοπτικές συχνότητες – Εντείνονται οι διαβουλεύσεις Παππά\nΜε τους εμπλεκόμενους φορείς ενόψει της προκήρυξης του διαγωνισμού για την αδειοδότηση των ιδιωτικών τηλεοπτικών σταθμών συναντήθηκε ο υπουργός Επικράτειας, Νίκος Παπάς.\nΣύμφωνα με απόφαση της κυβέρνησης το βράδυ της Πέμπτης θα έρθει στη Βουλή προς ψήφιση ο νόμος για τις τηλεοπτικές συχνότητες. Οι άδειες θα είναι 4, όπως προανήγγειλε την Τρίτη ο Πρόεδρος του Κοινοβουλίου Νίκος Βούτσης. Την έπομενη εβδομάδα αναμένεται να πραγματοποιηθεί ο διαγωνισμός από τη Γενική Γραμματεία Ενημέρωσης.\nΟι φορείς στη συνάντησή τους με τον υποργό Επικρατείας σημείωσαν μεταξύ άλλων ότι η πρόθεση της κυβέρνησης να βάλει κανόνες στο ραδιοτηλεοπτικό τοπίο είναι ευπρόσδεκτη από τον κλάδο, προκειμένου να διασφαλιστεί επιτέλους η διαφάνεια και η δεοντολογία.\nΣτη συνάντηση συζητήθηκε το ενδεχόμενο αξιοποίησης πόρων που σήμερα είναι χαρακτηρισμένοι ως φορολογικοί αλλά δεν εισπράττονται προκειμένου να χρηματοδοτήσουν την ελληνική παραγωγή. Ο Υπουργός Επικρατείας τοποθετήθηκε θετικά στη συγκεκριμένη προοπτική και τόνισε ότι θα εξεταστούν τρόποι υλοποίησής της.\nΣτη συνάντηση με το Νίκο Παπά συμμετείχαν οι διοικήσεις της Πανελλήνιας Ομοσπονδίας Θεάματος και Ακροάματος (ΠΟΘΑ), της Ένωσης Τεχνικών Ελληνικού Κινηματογράφου και Τηλεόρασης Οπτικοακουστικού Τομέα (ΕΤΕΚΤ-ΟΤ), του Σωματείου Ελλήνων Ηθοποιών (ΣΕΗ) και της Ένωσης Τραγουδιστών Ελλάδος (ΕΤΕ)\nΟ κ. Παππάς συναντήθηκε την Τρίτη το απόγευμα και με εκπροσώπους της Digea. Σύμφωνα με κυβερνητικούς κύκλους, στη διάρκεια της συνάντησης, ο Νίκος Παππάς, "ενημέρωσε τους συνομιλητές του σχετικά με τη μελέτη της Σχολής της Φλωρεντίας του Ευρωπαϊκού Πανεπιστημιακού Ινστιτούτου αναφορικά με τον αριθμό των αδειών και συζήτησαν διάφορα επιμέρους θέματα εφαρμογής του νόμου". Στην συνάντηση, έλαβαν μέρος ο πρόεδρος της Digea Στρατής Λιαρέλης, ο αντιπρόεδρος Κωνσταντίνος Κυμπουρόπουλος και ο γενικός διευθυντής του φορέα Γιώργος Γαμπρίτσος.\nΥπενυθυμίζεται ότι η αδυναμία της Διάσκεψης των Προέδρων της Βουλής να συγκροτήσουν Εθνικό Ραδιοτηλεοπτικό Συμβούλιο οδήγησε την κυβέρνηση στην ανάληψη νομοθετικής πρωτοβουλίας για τις τηλεοπτικές άδειες. Τα κόμματα της αντιπολίτευσης δε συναίνεσαν ώστε να σχηματιστεί η ανεξάρτητη αρχή που κατόπιν θα διενεργούσε τον διαγωνισμό για τις τηλεοπτικές άδειες. Ο πρόεδρος της Βουλής ξεκαθάρισε ότι το ζήτημα δεν πρόκειται να ξανάρθει στη Διάσκεψη των Πρόεδρων και πλέον αναμένεται το νομοσχέδιο για τις άδειες των καναλιών στη Βουλή.\nΟ Νίκος Βούτσης έκανε λόγο για ακραίες απόψεις που εκκινούσαν και εκφράστηκαν από πλευρές προκειμένου να μην υπάρξει τελικά διαγωνιστική διαδικασία και να υπάρξουν στη χώρα άλλου είδους εξελίξεις ώστε να μην γίνει διαγωνισμός. Κάτι σαν "ιδιότυπου βέτο" όπως το χαρακτήρισε.\nΌπως ανέφερε, "η Βουλή, διά της Ολομέλειας της, θα ασχοληθεί εφόσον φέρει πρόταση η κυβέρνηση με την συνέχεια και ολοκλήρωση της διαδικασίας. Και ενδεχομένως αυτό να γίνει πολύ σύντομα".\nΑναφορικά με την έκθεση του Ινστιτούτου Φλωρεντίας, ο κ. Βούτσης διευκρίνισε ότι έχει παραληφθεί απ' όλα τα κόμματα και καταλήγει στο συμπέρασμα ότι πρέπει να δοθούν τέσσερις άδειες για κανάλια υψηλής πιστότητας (High Definition).\nΟ Νίκος Βούτσης υπογράμμισε ότι η συζήτηση αφορά μόνο τα κανάλια HD και όχι αναλογικά, συνδρομητικά, ιντερνετικά ή μπουκέτα. Ενημέρωσε ακόμη ότι "η μελέτη που είχε παραγγελθεί εδώ και καιρό έχει γίνει και σε όλες τις χώρες της Ευρώπης. Το Ινστιτούτο έχει συμβουλεύσει και άλλες χώρες της Ευρώπης και έτσι δόθηκαν οι άδειες. Η μελέτη που αφορά τα πραγματικά δεδομένα έχει γίνει και ακολουθήθηκε από όλες τις χώρες και έδωσαν 4, 5 , 6 – μόνο η Ιταλία έχει 11-12 για τους γνωστούς λόγους και με την γνωστή ποιότητα". Πρόσθεσε ότι "για τη χώρα μας πέραν των ενστάσεων που αφορούν τη βιωσιμότητα, οι άδειες πανελλαδικής υψηλής ευκρίνειας θα είναι μέχρι τέσσερις".


Ημέρες εθελοντικής αιμοδοσίας από την ΕΛΜΕ Λακωνίας, στη Σπάρτη! - Notospress.gr\nΗμέρες εθελοντικής αιμοδοσίας από την ΕΛΜΕ Λακωνίας, στη Σπάρτη!\nΑιμοδοσία από την ΕΛΜΕ Λακωνίας, για την ενίσχυση της Τράπεζας Αίματος του Συλλόγου, (1 – 15/4/2022), στον σταθμό αιμοδοσίας του ΓΝ Λακωνίας, στη Σπάρτη\nΛΑΚΩΝΙΑ. Περίοδο εθελοντικής αιμοδοσίας όρισε η ΕΛΜΕ Λακωνίας σε συνεργασία με το Γενικό Νοσοκομείο Σπάρτης και σε καλεί να προσέλθεις, «…σε αυτή τη προσφορά ανθρωπιάς και αλληλεγγύης..».\nΗμέρες εθελοντικής αιμοδοσίας καθηγητών και καθηγητριών (1 – 15/4/2022)\nΗ ΟΛΜΕ συνεχίζοντας την προσπάθειά της για δημιουργία δικτύου εθελοντών αιμοδοτών καθηγητών και καθηγητριών διοργανώνει Ημέρες Εθελοντικής Αιμοδοσίας καθηγητών.\nΤο ΔΣ της ΟΛΜΕ ευχαριστεί «…από καρδιάς τα Δ.Σ. των ΕΛΜΕ καθώς και τους συναδέλφους και τις συναδέλφισσες που ανταποκρίθηκαν μέχρι σήμερα στην πρωτοβουλία της ομοσπονδίας μας για την δημιουργία Πανελλαδικού Δικτύου Ομάδων Εθελοντών Αιμοδοτών».\nΗμέρες αιμοδοσίας για την ΕΛΜΕ Λακωνίας\nΩς ημέρες αιμοδοσίας για την ΕΛΜΕ Λακωνίας ορίζεται το διάστημα,\nΔευτέρα έως Παρασκευή (09:00 - 13.00)\nκατόπιν τηλεφωνικού ραντεβού στο 2731093119,\nστον σταθμό αιμοδοσίας του ΓΝ Λακωνίας, στη Σπάρτη\nΜη σκεφτείς, «δεν μου χρειάστηκε ποτέ αίμα, αν χρειαστώ θα δούμε….»\nΑναφέρουν από την ΕΛΜΕ Λακωνίας:\n«…Η ενίσχυση της Τράπεζα Αίματος του Συλλόγου μας στηρίζεται στην εθελοντική και μη αμειβόμενη προσφορά αίματος των εθελοντών συναδέλφων και προάγει,\nτην ευαισθητοποίηση των συναδέλφων μας στο πολύ σημαντικό θέμα της εθελοντικής αιμοδοσίας και την εξασφάλιση της ενεργούς συμμετοχής τους,\nτη συμβολή των εκπαιδευτικών στις αυξημένες ανάγκες αίματος της χώρας μας, που αφορούν ευαίσθητες κοινωνικές ομάδες (π.χ. πάσχοντες από μεσογειακή αναιμία, νεφροπαθείς κ.ά.) ή περιπτώσεις έκτακτων κοινωνικών αναγκών και\nτην προσφορά αίματος στους συναδέλφους μας ή σε συγγενικά τους πρόσωπα σε περιπτώσεις που αυτό είναι αναγκαίο.\nΤι πρέπει να ξέρει ο υποψήφιος εθελοντής αιμοδότης\nΚάθε υγιής άνδρας ή γυναίκα 18-62 ετών, μπορεί να δίνει άφοβα αίμα 3-4 φορές το χρόνο\nΔεν αιμοδοτούν όσοι πάσχουν από καρδιαγγειακές νόσους, αρρυθμίες, υπέρταση, αυτοάνοσα νοσήματα, νεοπλασίες, αιματολογικές νόσους, επιληψία, ανεπάρκεια G6PD, χρόνιες λοιμώξεις, ψυχικές νόσους, διαβήτη, χρόνιες νόσους, ανεπάρκειες οργάνων ή όσοι νομίζουν ότι υπάρχει πιθανότητα να έχουν εκτεθεί στον ιό που προκαλεί AIDS.\nΟδηγίες για τον αιμοδότη πριν την αιμοδοσία\nΟ αιμοδότης μπορεί να δίνει αίμα πρωινές ή απογευματινές ώρες.\nΚαλό είναι η αιμοδοσία να γίνεται όταν ο αιμοδότης είναι ξεκούραστος και έχει συμπληρώσει τις φυσιολογικές ώρες ύπνου.\nΠριν την αιμοδοσία πρέπει να έχει προηγηθεί ελαφρύ γεύμα (π.χ. πρωινό).\nΔεν πρέπει να έχει καταναλώσει οινοπνευματώδη ποτά.\nΔεν πρέπει να έχει πάρει φάρμακα τις τελευταίες μέρες πριν από την αιμοδοσία.\nΚάθε πρόβλημα υγείας πρέπει να συζητείται με τον υπεύθυνο ιατρό, ο οποίος κρίνει τελικά την καταλληλότητα της αιμοδοσίας.\nΟδηγίες για τον αιμοδότη μετά την αιμοδοσία\nΜετά την αιμοδοσία ο αιμοδότης πρέπει να ακολουθεί τις συμβουλές του νοσηλευτικού προσωπικού.\nΝα μην καπνίσει για 1 ώρα.\nΝα μην οδηγήσει για 1 ώρα.\nΟ εθελοντής αιμοδότης έχει “οφέλη”\nΠάνω από όλα είναι το αναντικατάστατο συναίσθημα του αλτρουϊσμού και της προσφοράς και η αλληλεγγύη προς τους συνανθρώπους μας.\nΗ δωρεάν και υποχρεωτική εξέταση του αίματος του δότη για ασθένειες που μεταδίδονται μέσω του αίματος π.χ. ηπατίτιδες, ΑΙDS, σύφιλη κλπ. (Σημ.: Η ενημέρωση γίνεται μόνο σε προσωπική βάση).\nΗ αιμοδοσία συμβάλλει στην ανανέωση των κυττάρων του αίματος και είναι διαδικασία αναζωογόνος για τον οργανισμό μας.\nΗ απόκτηση Κάρτας Εθελοντή Αιμοδότη στην οποία αναγράφονται οι αιμοληψίες που συμμετείχε ο δότης καθώς και η Ομάδα αίματος.»\nXορήγηση αιμοδοτικής άδειας\nΥπενθυμίζεται πως ο εκπαιδευτικός που ανταποκρίνεται σε πρόσκληση από υπηρεσία αιμοληψίας για κάλυψη έκτακτης ανάγκης, καθώς και ο εκπαιδευτικός που μετέχει σε οργανωμένη ομαδική αιμοληψία, δικαιούται ειδική άδεια απουσίας, με πλήρεις αποδοχές, 2 ημερών (παράγραφος 5 του άρθρου 50 του Υ.Κ.).\nΟι 2 αυτές ημέρες άδειας χορηγούνται πέραν της ημέρας αιμοδοσίας και μπορούν να ληφθούν είτε συνεχόμενα με το χρόνο της αιμοδοσίας ή οποτεδήποτε μέσα στο ίδιο ημερολογιακό έτος. Σε κάθε περίπτωση δεν μεταφέρονται στο επόμενο ημερολογιακό έτος.\nΕπίσης, την εν λόγω άδεια τη δικαιούται και ο εκπαιδευτικός που προσέρχεται σε οιοδήποτε κέντρο αιμοληψίας από δική του πρωτοβουλία, για να προσφέρει αίμα. Στην περίπτωση αυτή οφείλει να προσκομίσει σχετική βεβαίωση του νοσηλευτικού ιδρύματος, στο οποίο πραγματοποιήθηκε η αιμοληψία, στην υπηρεσία. Σημειώνεται ότι η άδεια αυτή χορηγείται και στην περίπτωση λήψης αιμοπεταλίων. (ΕΓΚΥΚΛΙΟ ΥΠΕΠΘ 74275/Δ2, 10-7-07, παρ. 4)\nΣχετικά με τη χορήγηση αιμοδοτικής άδειας την ημέρα αιμοδοσίας διευκρινίζεται, επίσης:\n«Όσοι συνάδελφοι θα συμμετάσχουν στην αιμοδοσία δεν απαιτείται να υποβάλουν αίτηση για χορήγηση σχετικής άδειας.\nΟφείλουν απλώς να ενημερώσουν έγκαιρα το Διευθυντή του σχολείου τους, ο οποίος και θα δηλώσει ηλεκτρονικά την απουσία για τους συγκεκριμένους συναδέλφους.»\nTAGS: ΕΛΜΕ ΛΑΚΩΝΙΑΣ\tΕΘΕΛΟΝΤΙΚΗ ΑΙΜΟΔΟΣΙΑ\tΑΙΜΟΔΟΣΙΑ\tΝΟΣΟΚΟΜΕΙΟ ΣΠΑΡΤΗΣ\tΤΡΑΠΕΖΑ ΑΙΜΑΤΟΣ\tΕΚΠΑΙΔΕΥΤΙΚΟΙ\tΕΚΠΑΙΔΕΥΣΗ\tΕΘΕΛΟΝΤΙΣΜΟΣ\tΚΟΙΝΩΝΙΑ\nΠρώτη δύναμη η ΔΑΚΕ στις εκλογές των καθηγητών της Λακωνίας\nΑγωνιστική εξωστρέφεια από τους Τρίτεκνους τής Λακωνίας (photos)\n«Έτρωγε ξύλο επειδή η αδερφή του είναι αυτιστική» - Καταγγελίες σοκ για περιστατικά bullying\n«Έπεσε» η πλατφόρμα της ΚΕΑ\nΤο παιδί με αυτοπεποίθηση και θετικά συναισθήματα πετυχαίνει!\nΚαιρός: Στους 34 βαθμούς Κελσίου ο υδράργυρος την Τετάρτη!\t20:38\nΚόσμος Γαλλία: Μια Σπαρτιάτισσα στη νέα κυβέρνηση του Εμανουέλ Μακρόν\nΑθλητικά Μαρτσούκος: «Κοιτάμε μόνο ψηλά και μακριά, σοβαρά και παλλακωνικά»\nΑστυνομικά Ελαφόνησος: Πολιτικό άσυλο θα ζητήσουν οι Τούρκοι που κατέφυγαν στο νησί


Συναγερμός στο Νέο Ηράκλειο: Βρέθηκαν εκρηκτικά σε διαμέρισμα - Newsplanet09\nHome / ΝΕΟ ΗΡΑΚΛΕΙΟ / Συναγερμός στο Νέο Ηράκλειο: Βρέθηκαν εκρηκτικά σε διαμέρισμα\nΑΝΤΩΝΙΑ 3/21/2021 04:31:00 μ.μ. 0\nΕπί ποδός βρέθηκαν σήμερα το μεσημέρι οι αστυνομικές αρχές στην περιοχή του Νέου Ηρακλείου όταν σε διαμέρισμα εντοπίστηκε μεγάλη ποσότητα δυναμίτιδας.\nΣυναγερμό προκάλεσε στην Αστυνομία η ανακάλυψη ποσότητας δυναμίτιδας, σε αποθήκη διαμερίσματος στο Νέο Ηράκλειο.\nΟι ιδιοκτήτες της αποθήκης ειδοποίησαν για την ύπαρξη της και φυσικά κινητοποιήθηκαν πυροτεχνουργοί του ΤΕΕΜ, οι οποίοι αρχικά έλεγξαν το τι ακριβώς ήταν, και στην συνέχεια τα περισυνέλλεξαν με ασφάλεια.\nΣύμφωνα με πληροφορίες επρόκειτο για δέκα μασούρια ζελατοδυναμίτιδας, από αυτή που χρησιμοποιείται σε λατομεία και δημόσια έργα, τα οποία είχε κρυμμένα συνταξιούχος εργολάβος που συνεργαζόταν με την ΔΕΗ και απεβίωσε πρόσφατα.\nΟ γαμπρός του, μετά τον θάνατό του, αποφάσισε να καθαρίσει την αποθήκη και ανακάλυψε τα μασούρια της δυναμίτιδας μέσα σε ένα κουτί. Σύμφωνα με τους πυροτεχνουργούς ήταν πολύ παλαιά.\nΠροανάκριση διενεργεί η Υποδιεύθυνση Ασφάλειας Βορειοανατολικής Αττικής.\nΕΚΡΗΚΤΙΚΑ ΝΕΟ ΗΡΑΚΛΕΙΟ


Η Γιουβέντους θέλει τον Αγκουέρο, αλλά αυτός θέλει λεφτά προ...Covid - to10.gr\nΑρχική / ΠΟΔΟΣΦΑΙΡΟ / SERIE A / Η Γιουβέντους θέλει τον Αγκουέρο, αλλά αυτός θέλει λεφτά προ…Covid\nΌπως είναι φυσικό, η περίπτωση του Κουν Αγκουέρο δεν γίνεται να απασχολεί μόνο μία ομάδα. Μπορεί το βασικό φαβορί για την απόκτηση του να είναι η Μπαρτσελόνα, ωστόσο η Γιουβέντους φαίνεται να κατέθεσε πρόταση για να τον κάνει δικό της.\nΗ «Μεγάλη Κυρία» σκοπεύει να κάνει ολοκληρωτικές αλλαγές το ερχόμενο καλοκαίρι, ως εκ τούτου ετοιμάζει πωλήσεις παικτών όπως ο Κριστιάνο Ρονάλντο, Πάολο Ντιμπάλα κ.α. Έτσι λοιπόν ψάχνει να βρει πιθανούς αντικαταστάτες, ειδικότερα για την γραμμή κρούσης της, οι οποίοι θα είναι πολύ αποδοτικοί.\nΈνας από αυτούς είναι και ο Αγκουέρο. Το γεγονός πως ο παίκτης της Μάντσεστερ Σίτι παραμένει ελεύθερος, σε συνδυασμό με τις επιθετικές του ικανότητες, έκαναν την ιταλική ομάδα να τον προσεγγίσει, προτείνοντας του συμβόλαιο ενός έτους.\nΠάντως, τα ιταλικά ΜΜΕ αναφέρουν πως η «Βέκια Σινιόρα» είχε μία πρώτη επαφή με τον Αγκουέρο, αλλά αυτός σε πρώτη φάση ζητάει χρήματα που «έπαιζαν» στην αγορά πριν την πανδημία. Απαιτήσεις που δεν επιτρέπουν την επίτευξη συμφωνίας…


Ρέθυμνο: Ένας 58χρονος ιερέας, το πρώτο επιβεβαιωμένο κρούσμα | cna.gr\nΑρχική ΚΡΗΤΗ Ρέθυμνο: Ένας 58χρονος ιερέας, το πρώτο επιβεβαιωμένο κρούσμα\n28/03/2020 | 19:45\nΣε πολύ καλή κατάσταση στην υγεία του, νοσηλεύεται στον ειδικό θάλαμο κορωνοϊού του Νοσοκομείου Ρεθύμνου 58χρονος ιερέας, που προσβλήθηκε από τον ιό.\nΟ ιερέας που ανήκει στο δυναμικό της Μητρόπολης Λάμπης και Σφακιών, εμφάνισε πυρετό χθες Παρασκευή και μετέβη στο νοσοκομείο Ρεθύμνου. Ωστόσο στο νοσοκομείο τον οδήγησε άλλο πρόβλημα υγείας που τον ταλαιπωρεί και αρχικά συνέδεσε τον πυρετό με αυτό. Δηλαδή δεν πήγε εκεί έχοντας συμπτώματα κορωνοϊού. Στο νοσοκομείο ωστοσό υποβλήθηκε στο τεστ το οποίο και επιβεβαίωσε την έκθεση του στον ιό.\nΟ ίδιος είναι πολύ καλά στην υγεία του και αυτή τη στιγμή γίνεται ιχνηλάτιση του κρούσματος στο περιβάλλον του.\nΣε περιπτώση που εντοπιστούν κρούσματα στην περιοχή που ζούσε ή την κοινότητα που ιερουργούσε, δεν αποκλείεται να τεθούν προσωρινά σε καραντίνα.\nΟ 58χρονος Ιερέας δεν ιερουργούσε τις τελευταίες 15 μέρες, ακολουθώντας τις οδηγίες και τα μέτρα.\nΜέχρι στιγμής στην Κρήτη τα επιβεβαιωμένα κρούσματα ανέρχονται σε 12.\nΣε κρισιμότερη κατάσταση βρίσκεται η 63χρονη από την Αργεντινή – επιβάτης του κρουαζιερόπλοιου Costa Victoria που διεκομήστηκε εκτάκτως στο Βενιζέλειο Νοσοκομείο, όπου και νοσηλεύεται διασωληνωμένη στη ΜΕΘ.\nΉδη η Κρήτη μετρά έναν νεκρό από τον κορωνοϊό, τον άτυχο 42χρονο Γερμανό καθηγητή Andrea Hilboll.\nΠροηγούμενο άρθροΚορωνοϊος: 95 τα νέα κρούσματα στην χώρα – 1061 συνολικά – 32 νεκροί\nΕπόμενο άρθροΚύπρος: Πέντε νεκροί, 17 νέα κρούσματα, 179 τα συνολικά από τον φωνικό ιό


Γιάννης Ρίτσος: Άστρο μες την καρδιά μας | Plus: Πρόσωπα | gazzetta.gr\nΓΙAΝΝΗΣ ΡΙΤΣΟΣ: ΑΣΤΡΟ ΜΕΣ ΤΗΝ ΚΑΡΔΙA ΜΑΣ\nΟ ΠΟΙΗΤΗΣ ΤΟΥ “ΕΠΙΤAΦΙΟΥ”, ΤΗΣ “ΡΩΜΙΟΣΥΝΗΣ”, ΤΟΥ ΜAΗ. Η ΠΡΩΤΟΜΑΓΙA ΕΙΝΑΙ ΔΙΚΗ ΤΟΥ ΚΑΙ ΣΤΗΝ ΕΠΕΤΕΙΟ ΤΗΣ ΓΕΝΝΗΣΗΣ ΤΟΥ ΤΟ GAZZETTA.GR ΤΟΝ ΤΙΜA ΩΣ ΕΛAΧΙΣΤΗ ΑΝΤΑΠΟΔΟΣΗ.\nΚΥΡΙΑΚΗ, 01 ΜΑΙΟΥ 201610: 00\nΟ Γιάννης Ρίτσος είδε όλες τις εκφράσεις της ζωής διατυπωμένες ξεκάθαρα. Κρυστάλλινα. Θάνατο, γέννηση, απώλεια σωματική, απώλεια συνειδήσεων, πάλη για επιβίωση, για εξουσία... Όλα πέρασαν από τα μάτια του και αυτός έκανε το καθήκον που του επιφύλαξε η μοίρα: Έγραψε. Ανεξάντλητος, ακούραστος, δημιουργός ποιημάτων, κειμένων εκπορευόμενων από τον λαό για τον λαό. Πάντα εδώ. Πάντα, παντού...\nΈτσι, το πέρασμα του, στις 11 Νοεμβρίου 1990, στο επέκεινα ήταν αφορμή για να ανθίσει ένα μικρός ήλιος στον γαλάζιο κήπο του ουρανού. Δίπλα από τον μεγάλο. Κάτω από την πυρωμένη σκιά των ακτίνων της ζωής (μας). Εκείνη τη μέρα ο άγνωστος, διάτρητος από άστρα, κόσμος των ευγενικών και όμορφων πλασμάτων χαμογέλασε. Μια λεπτή, ξεθωριασμένη, κόκκινη γραμμή εμφανίστηκε λουσμένη στο φως. Ξεραμένη με αναρίθμητα αποτυπώματα ψυχής. Προίκα που “κουβάλησε” ο ποιητής από τη στρατιωτική του θητεία στον κόσμο μας. Στρατιώτης. Αληθινός. Μόνος. Άοκνος. Μοναδικό όπλο η πένα και αποστολή του να φυλάει το σώμα της Ποίησης. Σε αυτό το πεδίο δεν υπολόγισε τίποτα και μέχρι την τελευταία ρανίδα του σώματος και του πνεύματος του, υπερασπίστηκε τον άνθρωπο και την αξιοπρέπεια του. Τον έρωτα και την αγάπη. Ο Μάης, λοιπόν, θα έχει πάντα κόκκινο χρώμα και το χαμόγελο της νίκης, της αθανασίας, που του χάρισε ο Γιάννης Ρίτσος. Αυτός, άστρο μες την καρδιά μας.\nΜΠΑΡΟΥΤΙ ΚΑΙ AΝΟΙΞΗ ΣΤΟ ΠΡΩΤΟ ΚΛAΜΑ\nΟ Γιάννης Ρίτσος γεννήθηκε την Πρωτομαγιά του 1909 στη Μονεμβασιά. Το μικρότερο σε ηλικία παιδί, από τα τέσσερα, της οικογένειας. Η άφιξη του στον κόσμο αναγγέλθηκε με πιστολιές. Μπαρούτι και άνοιξη στο πρώτο του κλάμα. Ο γενέθλιος μήνας θα έμενε ανεξίτηλος από το δικό του μολύβι.\nΟ πατέρα του Ελευθέριος Ρίτσος, γεννημένος το 1872, με καταγωγή από την Κρήτη, ήταν κληρονόμος τεράστιας κτηματικής περιουσίας. Βασιλικός και φιλίες με τον κλήρο. Ουσιαστικά αγράμματος μια και είχε τελειώσει μόνο το δημοτικό. Η μητέρα του, γεννημένη 1879, ήταν η Ελευθερία Βουζουναρά, κόρη πλούσιων εμπόρων από το Γύθειο. Το ζευγάρι παντρεύτηκε όταν η Ελευθερία ήταν 13 χρόνων. Η συμβίωση δεν ήταν αρμονική, αφού ο πατέρας του Ρίτσου ήταν χαρτοπαίκτης και λάτρευε τις γυναίκες.\nΗ ζωή του ξεκίνησε ανέφελα. Έγινε ένα με τη φύση, κολυμπούσε, παρατηρούσε πουλιά και έντομα. Όταν ήρθε η ώρα του σχολείου, τα πράγματα ζόρισαν. Προτιμούσε το παιχνίδι αντί τα μαθήματα και συχνά βρισκόταν τιμωρημένος. Βέβαια, ό,τι δεν μπόρεσε να μάθει από το σχολείο, το βρήκε στη βιβλιοθήκη της μητέρας του. Άφθονο λογοτεχνικό υλικό και πολλά βιβλία που μετέφεραν το πνεύμα της Αριστεράς. Η μητέρα του επέμενε να μάθει μουσική και ξένες γλώσσες ενώ τον έγραψε συνδρομητή στη “Διάπλαση των Παίδων”. Το περιβάλλον που έφτιαχνε η μητέρα και η ευαίσθητη φύση του ίδιου τον οδήγησαν να γράψει νωρίς, από το 1917, τους πρώτους του στίχους.\nΤην ίδια χρονιά όμως έρχεται η πρώτη συμφορά για την οικογένεια Ρίτσου. Η αγροτική μεταρρύθμιση του Ελευθέριου Βενιζέλου οδηγεί σε απαλλοτρίωση τσιφλικιών. Η οικογένεια του ποιητή ήξερε να επενδύει μόνο σε γη. Τα έχασαν σχεδόν όλα. Το ίδιο έτος ο πρωτότοκος γιος, ο Δημήτρης, αρρώστησε από υγρά πλευρίτιδα. Προάγγελος της φυματίωσης. Ήταν μέλος του Πολεμικού Ναυτικού. Ο πατέρας του πούλησε το μεγαλύτερο κτήμα που είχε μείνει για θεραπεία εκτός Ελλάδας. Όταν το έμαθε ο γιος αποπειράθηκε να αυτοκτονήσει. Πήγε στο Νταβός της Ελβετίας για θεραπεία. Η Νίνα παντρεύεται τον χωροφύλακα Χρήστο Κοκκώνη. Θα υποφέρει από τη ζήλια του. Το 1920 ο Δημήτρης προβάλλεται από φυματίωση. Το 1921 η Ελευθερία. Η χρονιά είναι σημαδιακή, αφού πεθαίνει ο Δημητρής και η μητέρα του Γιάννη Ρίτσου. Πλέον, η σχέση του με τη Λούλα θα γίνει πιο στενή. Ακουμπούσε σε αυτή και στην ποίηση. Το 1926 η αδελφή του παρατηρεί τις πρώτες αιμοπτύσεις. Τον επόμενο χρόνο εισάγεται στη “Σωτηρία”. Θα μείνει τρία χρόνια. Εκεί θα βρει τον άνθρωπο που θα τον μυήσει στην Αριστερά, τον Βασίλη Γεράγγελο. Το 1930 θα μεταφερθεί στο Άσυλο Φυματικών της Καψαλώνας, έξω από τα Χανιά. Δύο χρόνια αργότερα ο Ελευθέριος Ρίτσος οδηγείται στο δημόσιο ψυχιατρείο του Δαφνιού. Την ίδια χρονιά ο Γιάννης Ρίτσος επιχειρεί την πρώτη του επαγγελματική εμφάνιση στο θέατρο ως χορευτής και ηθοποιός. Το 1934 οργανώνεται στο ΚΚΕ, ενώ εκδίδει την πρώτη του ποιητική συλλογή “Τρακτέρ” (Εκδ. Γκοβόστη).\nΤον Μάιο του 1936 η Θεσσαλονίκη είχε παραλύσει από την πανεργατική απεργία. Στις 9 του μήνα η πόλη κηρύχτηκε σε στρατιωτικό νόμο. Εκείνη τη μέρα δολοφονήθηκε στη διάρκεια οδομαχιών ο οδηγός Τάσος Τούσης. Ο “Ριζοσπάστης” δημοσίευσε την επομένη τη φωτογραφία του με τη μητέρα του να κλαίει από πάνω του. Ο Ρίτσος έχοντας δει την εικόνα κλείστηκε στη σοφίτα του στη οδό Μεθώνης 30 για να παραδώσει την επομένη στον Ευθύφρονα Ηλιάδη τα τρία πρώτα ποιήματα του “Επιτάφιου”. Η εφημερίδα θα τα δημοσιεύσει με τον τίτλο “Μοιρολόι”. Ολοκληρώνει τα 14 πρώτα ποιήματα που εκδίδονται από το “Λαϊκό Βιβλιοπωλείο” σε δέκα χιλιάδες αντίτυπα. Αριθμός ρεκόρ. Πωλήθηκαν αμέσως και απέμειναν μόνο 250. Αυτά κάηκαν, μαζί με άλλα στους Στύλους του Ολυμπίου Διός, με την εγκαθίδρυση της μεταξικής δικτατορίας.\nΗ πρώτη ποιητική περίοδος κατά την οποία, σύμφωνα με τη Χρύσα Προκοπάκη, ο νεαρός Ρίτσος αναζητά διέξοδο στην ποίηση και την επανάσταση ολοκληρώνεται με τον Επιτάφιο. Η διάρθρωση του αφορά 20 ενότητες που αποτελούνται από οκτώ (εννιά οι δύο τελευταίες) ομοιοκατάληκτα δίστιχα. Ο Ρίτσος παραδίδει ένα καθηλωτικό μοιρολόι. Μια εξόδιο ακολουθία απαλλαγμένη από τον θρησκευτικό καθωσπρεπισμό. Σαν να διαβάζουμε την κειμενολεζάντα της φωτογραφίας. Ο αναγνώστης γίνεται σύντροφος της πιο αληθινής έκφρασης της ψυχής. Οι οιμωγές της μάνας “φεύγουν” από τα χάρτινα, κοινωνικά, θρησκευτικά όρια. Ακουμπούν στη δημοτική στιχουργική παράδοση για να εκφράσουν ακριβώς αυτό που νιώθει η μάνα που μόλις έχασε το παιδί της. Ο Ρίτσος παίρνει τη μάνα σύμβολο και την τοποθετεί σε όλα τα υπεράνθρωπα στάδια: Θρήνος, λύπη, μνήμη, αγώνας. Το τελευταίο φυσικά και αφορά το χρονολογικό και κοινωνικό πλαίσιο της εποχής.\nΠΕΙΝΑ ΚΑΙ ΕΞΟΡΙΑ\nΟ Ρίτσος εργαζόταν ως ηθοποιός και δούλευε σκληρά. Αποτέλεσμα; Υποτροπή στην κατάσταση της υγείας του και για δύο χρόνια (1937, 1938) μένει στο σανατόριο της Πάρνηθας. Στις 5 Νοεμβρίου 1938 πεθαίνει ο πατέρας του. Λίγους μήνες πριν τον πόλεμο του 1940 βρίσκεται κατάκοιτος στο σπίτι του Τάσου Φιλιακού. Εντάσσεται στο Μορφωτικό Τμήμα του ΕΑΜ, ενώ συχνά περίμενε στην ουρά της Εστίας Καλλιτεχνών στο Εθνικό Αρχαιολογικό Μουσείο για το συσσίτιο. Ήταν δυστυχής και πεινούσε. Διοργανώνεται έρανος για τη σωτηρία του. [...]\nΤο 1945 συνεργάζεται με το περιοδικό “Ελεύθερα Γράμματα”. Γνωρίζει τον Μανώλη Αναγνωστάκη και τους νεότερους Νίκο Καρούζο, Τάσο Λειβαδίτη και Άρη Αλεξάνδρου, όπως και τη μελλοντική σύζυγο του Φαλίτσα Γεωργιάδου. Είναι η εποχή που γράφει μερικά από τα πιο ωραία του ποιήματα, όπως το Το υστερόγραφο της δόξας. Είναι, όμως, και η εποχή της εξορίας. Ο εμφύλιος μαίνεται και τον Ιούλιο του 1948 συλλαμβάνεται. Τον στέλνουν στη Λήμνο. Μεταφέρεται στη Μακρόνησο. Το 1950 στο Αϊ-Στράτη. [...] Τον Νοέμβριο του 1952 κυκλοφορεί Ο άνθρωπος με το γαρύφαλλο με εξώφυλλο το σκίτσο του Μπελογιάννη από τον Πικάσο. Το 1953 κυκλοφόρησαν στην Ελλάδα οι μεταφράσεις του των ποιημάτων του Ναζίμ Χικμέτ και τον επόμενο χρόνο εκδόθηκε η Αγρύπνια.\nΗ εν λόγω σύνθεση περιέχεται στην Αγρύπνια. Χωρίζεται σε επτά μέρη-ενότητες. Μαζί με το Η Κυρά των Αμπελιών ανασυνθέτουν δημιουργικά την εποποιία της Αντίστασης αλλά και τον τραγικό επίλογο της. Στη Ρωμιοσύνη, το τοπίο ανακαλεί αυτόν τον σκληρό, άνυδρο βράχο της Μονεμβασιάς. Φορτωμένος μνήμες από επάλληλα ιστορικά ιστορικά, πολιτισμικά στρώματα, γίνεται το θέατρο του αγώνα και όλων των αγώνων του Ελληνισμού, εναντίον κάθε κατακτητή. Ακρίτες, κλέφτες του '21 και αντάρτες πολεμούν μαζί.\nΤο ποιητικό σώμα της Ρωμιοσύνης είναι ποτισμένο από τον ιερό λόγο του αγωνιστή. Κι αν το ύφος και ο ρυθμός φέρνουν στην επιφάνεια κάτι το θεϊκό είναι για να καταδειχθεί το μεγαλείο των απλών ανθρώπων και του σκληρού, αγέροχου τοπίου, που αν και πληγωμένοι και προσωρινά νικημένοι, αντέχουν και ξέρουν ότι θα νικήσουν. Η αλληγορία του Ρίτσου μετατρέπεται σε πικρό ρεαλισμό, συντιθέμενο από αυθεντικά ουμανιστικά, νατουραλιστικά στοιχεία. Ο Ρίτσος εκφράζει έναν σαρκώδη εξπρεσιονιστικό λόγο και τον επιβάλλει ως τη μόνη ελπίδα που έχει μείνει. “Διαβάζει” τα βουνά, τα δέντρα, τ' άστρα και ζωντανεύοντας τα, αποκαλύπτει την αστείρευτη ανατρεπτική, αναγεννησιακή δύναμη τους που σώζει, λυτρώνει και σπρώχνει τη ζωή στην ανηφόρα.\nΣΤΑ ΧΕΙΛΗ ΟΛΩΝ\nΗ πιο αξιόλογη προσέγγιση του ποιητικού λόγου του Ρίτσου είναι αυτή του Μίκη Θεοδωράκη στον Επιτάφιο. Δημιούργησε τη βάση για μια σημαντική επανατοποθέτηση του ζητήματος της ελληνικότητας, της λαϊκότητας και της γνησιότητας όχι μόνο του τραγουδιού μαι και της μουσικής γενικότερα. Ο Θεοδωράκης με τον Επιτάφιο έθεσε τη σφραγίδα των εγκαινίων μιας νέας εποχής που τη χαρακτήριζε η νέα οπτική για την οποία, για πρώτη φορά, η παράδοση αντιμετωπιζόταν ως ένα όχι απλώς χρήσιμο αλλά και απαραίτητο υλικό για τη δημιουργία μιας καθαρά ελληνικής μουσικής που δεν θα εξαρτάται από το γράμμα των κανόνων αλλά από την αίσθηση και τις απαιτήσεις της κοινωνίας.\nΠέρα από τους κοινωνικούς, πολιτικούς και άλλους συσχετισμούς της δεκαετίας του '50, είναι το ποιητικό έργο επί του οποίου καλείται να δουλέψει ο δημιουργός. Ο Θεοδωράκης έχει πει: “... και εκεί πάνω που άρχισα να προβληματίζομαι για τον δρόμο που έπρεπε να πάρω, ο Ρίτσος μου στέλνει τον Επιτάφιο. Γράφω αυτά τα οκτώ τραγούδια τα οποία πάλι είχα την τύχη λόγω του περιεχομένου τους να οδηγήσουν σχεδόν σε όλες τις μουσικές γωνιές της Ελλάδας, δηλαδή στα τραγούδια του Επιτάφιου θα δείτε το Ιόνιο, το Αιγαίο, το λαϊκό, το ηπειρώτικο, δηλαδή μέσα σ' αυτά είναι όλη η Ελλάδα”.\nΜαζί με Ρωμιοσύνη, Δεκαοχτώ λιανοτράγουδα της πικρής πατρίδας, Γειτονιές του κόσμου, ο Θεοδωράκης εκφράζει τη βαθιά πεποίθηση του πως η ποίηση και η μουσική, παρά την αυτονομία τους, δεν έχασαν ποτέ τη συγγένεια τους. Η μελοποίηση του Ρίτσου και η απήχηση που βρήκε το εγχείρημα, έκανε πολλούς νεότερους συνθέτες να στραφούν και αυτοί προς την ποίηση.\nΤο αν η ποίηση ήρθε πιο κοντά στον λαό με τη μουσική δεν είναι κάτι που έχει εύκολη απάντηση. Αναμφίβολα οι μελοποιήσεις είχαν τεράστια επιτυχία, όμως ήταν οι κοινωνικές, πολιτικές συνθήκες, η ιστορία και όσα προηγήθηκαν που πέτυχαν την πρώτη σύνδεση. Η μουσική επέδρασε καταλυτικά στο συναίσθημα και στην ανάγκη του λαού να ακουστεί η σκέψη του. Το αν τον έκανε να δημιουργήσει σταθερή σχέση με την ποίηση δεν είναι κάτι που μπορούμε να πούμε.\nΓAΜΟΣ, ΕΣΣΔ, ΕΞΟΡΙΑ ΞΑΝA, ΘAΝΑΤΟΣ\nΗ Φαλίτσα Γεωργιάδου γίνεται σύζυγος του στις 7 Δεκεμβρίου 1954 ενώ τον Αύγουστο του 1955 γεννιέται η κόρη του Έρη. Τον επόμενο χρόνο γνωρίζεται με τον Νίκο και Νανά Καλλιανέση. Το έργο του βρίσκει εστία στον εκδοτικό οίκο “Κέδρο”. Στα τέλη του 1956 προσκλήθηκε μαζί με πανεπιστημιακούς και διανοούμενους στην ΕΣΣΔ. Το διαβατήριο του δόθηκε με δυσκολία. Επιστρέφοντας δημοσίευσε στην “Αυγή” 36 κείμενα με γενικό τίτλο Η Σοβιετική Ένωση σήμερα. Επόμενος προορισμός η Ρουμανία, όπου ταξίδεψε με τον Στρατή Μυριβήλη, Άγγελο Τερζάκη, Μενέλαο Λουντέμη. Ολοκληρώνει την Ανθολογία Ρουμανικής Ποίησης. Ταξιδεύει και στην Τσεχοσλοβακία και αρχίζει να εργάζεται για τη δημιουργία της Ανθολογίας Τσέχων και Σλοβάκων Ποιητών.\nΗ δεκαετία του '60 είναι “γεμάτη” για τον Ρίτσο. Ποίηση, ταξίδια, εκδόσεις, αγώνες. Φυσικά και απαγορεύσεις, μια και το υπουργείο Προεδρίας έβρισκε αφορμές για ν' απαγορεύει τη δουλειά του. Το σάπιο χέρι της χούντας δεν τον αφήνει ανέπαφο. Αλίμονο. Συλλαμβάνεται και από τον ιππόδρομο Παλαιού Φαλήρου στέλνεται στη Γυάρο. Από κει πάει στη Λέρο. Στις 16 Ιουνίου 1968 ξυπνά με αιματουρία, ίλιγγο και πόνους στα νεφρά. Μεταφέρεται στις 4 Αυγούστου στην Αθήνα και εισάγεται στον “Άγιο Σάββα”. Χειρουργείται και επιστρέφει στη Λέρο. Στις 19 Οκτωβρίου “απολύεται” από το κολαστήριο. Πάει στη Σάμο όπου ζει σε κατ' οίκον περιορισμό.\nΤο 1970 έρχεται στην Αθήνα. Ήταν προσκαλεσμένος στο Διεθνές Φεστιβάλ Ποίησης του Λονδίνου ως τιμώμενο πρόσωπο μαζί με τον Πάμπλο Νερούδα. Ο Παττακός τον καλεί στο γραφείο του και τον απέτρεψε να αναφερθεί εναντίον της “εθνικής κυβερνήσεως”. Ο ποιητής αρνείται και επιστρέφει στο Καρλόβασι. Η υγεία του χειροτερεύει και τον Δεκέμβριο του 1970 χειρουργείται στη Γενική Κλινική Αθηνών. Έκτοτε παραμένει στην πρωτεύουσα και για 20 χρόνια στην οδό Μιχαήλ Κόρακα στα Θυμαράκια. Έλαβε σχεδόν όλες τις διακρίσεις που μπορούσε να λάβει. Κορυφαία, το Διεθνές Βραβείο Λένιν για την Ειρήνη και τη Φιλία των Λαών. Δυο φορές υποψήφιος για Νόμπελ, όμως οι πολιτικές σκοπιμότητες δεν τον άφησαν.\nΣΩΜΑ, ΡΗΜΑΓΜΕΝΗ ΓΗ, ΔΙΚΑΙΩΣΗ\nΤο ποιητικό έργο του Ρίτσου είναι τεράστιο. Τίποτα όμως δεν περισσεύει. Σπάνιο, γιατί όταν δεν σταματάς να γράφεις ελλοχεύει ο κίνδυνος της έπαρσης και της αλαζονείας που τυφλώνει. Της αξίας που σε ανεβάζει σε Ολύμπιες κορυφές και την ίδια στιγμή σε ρίχνει στα Τάρταρα. Ο Ρίτσος απέφυγε της Σειρήνες της δόξας και της ματαιοδοξίας για έναν λόγο: Ήταν δοσμένος απόλυτα στον αγώνα για ελευθερία, αξιοπρέπεια, κοινωνική δικαιοσύνη.\nΟι εικόνες του Ρίτσου είναι φτιαγμένες από αίμα, δάκρυα, σκόνη, μπαρούτι, οιμωγές, ανθισμένα λουλούδια, χαμόγελα, ζωή, θάνατο. Υλικό όχι δυσεύρετο την εποχή που μεγάλωνε, βίωνε και ωρίμαζε. Ωστόσο, είναι η συνείδηση και το κοινωνικό είναι που του επιτρέπουν να το πλάσει όπως πρέπει: Μεγαλόψυχα, γενναιόδωρα.\nΟ λόγος του Ρίτσου διαπνέεται από μια ακατάβλητη ορμή, από έναν ρυθμό που ορίζει το σώμα, η ρημαγμένη γη και η αθάνατη επιθυμία που ζητά δικαίωση. Είτε είναι πεζόμορφος ποιητικός λόγος, είτε είναι έμμετρος, δημοτικός, θεατρικός, ερωτικός, είτε καθηλωτικά λυρικός, η ασύλληπτη ματιά τον οδηγεί. Το βλέμμα που ταξιδεύει σε άπαρτα βουνά, σε νίκες στεφανωμένες και ελεύθερες, σε αγώνες που κι αν χάθηκαν, δόθηκαν και ποτέ δεν ηττήθηκαν. Ο Ρίτσος είναι το μέλλον που γεννιέται ξανά και ξανά.\nΚατάλογος σημαντικότερων έργων του Γ. Ρίτσου\nΔεκαοχτώ λιανοτράγουδα της πικρής πατρίδας\n-Γιάννης Ρίτσος, λέσχη αθανάτων, “Ελευθεροτυπία”\n-Έλληνες Ποιητές, Γιάννης Ρίτσος, “Καθημερινή”


Αλυσίδα με feta bars στήνει η Κουρέλλας\nΤο δρόμο της απευθείας διάθεσης των προϊόντων της στον καταναλωτή μέσα από ένα δίκτυο καταστημάτων εστίασης που βασίζεται στη λογική των gourmet-bar του εξωτερικού επιλέγει η βορειοελλαδίτικη εταιρεία γαλακτοκομικών Κουρέλλας. Το πρότζεκτ φέρει την ονομασία «Μia feta-feta bar» και ο πρώτος «κρίκος» της αλυσίδας λειτουργεί από τα τέλη Οκτωβρίου στη Θεσσαλονίκη. Σύντομα, θα ακολουθήσουν δύο ακόμα καταστήματα στο κέντρο της Αθήνας και στη Γλυφάδα.\n25/11/2013, 12:09 μμ\nΑπώτερος στόχος της εταιρείας, όμως, όπως αποκαλύπτει στην Agrenda, ο ιδιοκτήτης, Σωκράτης Κουρέλλας, είναι το δίκτυο να επεκταθεί σε ευρωπαϊκές πρωτεύουσες. Άλλωστε, ήδη η επιχείρηση από τα Γρεβενά εξάγει το 85% της παραγωγής της\nΣτα «Μia feta» μπορεί κανείς να βρει όλη την γκάμα των βιολογικών προϊόντων της Κουρέλλας, αλλά και πλήθος παραδοσιακών προϊόντων και επιλεγμένα κρασιά\nΆνοιγμα σε Κίνα αλλά και ΗΠ\n«Επιδιώκουμε μέσω της εστίασης, να εκπαιδεύσουμε τους καταναλωτές μας στην ποιότητα», δηλώνει ο κ. Κουρέλλας και τονίζει ότι στα νέα καταστήματα με την επωνυμία «Mia Feta» οι πελάτες μπορούν να απολαύσουν ιδιαίτερα πιάτα, με πρώτες ύλες από τα ελληνικά παραδοσιακά γαλακτοκομικά προϊόντα\nΠαράλληλα, η εταιρεία συνεχίζει να επενδύει στην εξωστρέφεια. Μέσα στο 2013 πραγματοποίησε άνοιγμα στη Ρωσία και την Ουκρανία και σειρά παίρνουν οι πιο μακρινές αγορές των ΗΠΑ και της Κίνας. Στη δεύτερη, μάλιστα, υπάρχουν σκέψεις να στηθεί σε βάθος χρόνου μια μονάδα παραγωγής γιαουρτιού.\nΣτον όμιλο Ευθυμιάδη η εταιρεία Ανδριώτης με τα DELTAPINE


Συνταγές : Πίτσα\nΥλικά: Για το ζυμάρι:\nαλεύρι, μαγιά, ελαιόλαδο, ντομάτα, βασιλικό, σκόρδο, ζαμπόν, μπέικον, γκούντα, κασέρι, πιπεριά, κρεμμύδι, μανιτάρια\n500 γρ. τριμμένη ντομάτα ή ένα κουτί κονσέρβα ντομάτα (εάν βάλετε φρέσκια ντομάτα θα πρέπει να βράσετε λίγο παραπάνω και να μην προσθέσετε άλλο νερό)\nβασιλικό φρέσκο ή ξερό\n300 γρ. πάριζα ή ζαμπόν\n300 γρ. τριμμένο κασέρι\nφέτες από πιπεριά (προαιρετικά)\nφρέσκα πλυμμένα μανιτάρια\nΑνακατεύουμε το αλεύρι με την μαγιά και το αλάτι. Κάνουμε μία γούβα και προσθέτουμε το λάδι και σιγά σιγά λίγο χλιαρό νερό. Ανακατεύουμε μέχρι να σχηματιστεί μία ζύμη μέτρια. Προσοχή, θέλει αρκετό ζύμωμα για να γίνει λεία.\nΑφήνουμε 45 λεπτά σε ένα λεκανάκι σκεπασμένο με καθαρή πετσέτα μέχρι να φουσκώσει.\nΒράζουμε για λίγο τα υλικά της σάλτσας (5' λεπτά) και τη ρίχνουμε σε ανοιχτό σκεύος να κρυώσει.\nΜόλις φουσκώσει η ζύμη, την αναποδογυρίζουμε σε αλευρωμένη επιφάνεια και ανοίγουμε με τον χοντρό πλάστη σε φύλλο σχετικά λεπτό (1/2 εκ.). Τοποθετούμε στο μεγάλο ταψί της κουζίνας, αφού το έχουμε λαδώσει και αλευρώσει. Τινάζουμε και την περίσσεια του αλευριού. Το πιθανότερο θα μείνει ζύμη για άλλο ένα μικρό ταψάκι.\nΠάνω στο φύλλο βάζουμε την κρύα σάλτσα. Εάν μας αρέσει η ρίγανη, προσθέτουμε σε αυτό το σημείο. Τοποθετούμε την πάριζα ή το ζαμπόν. Από πάνω το γκούντα, μετά το μπέικον και από πάνω εάν θέλουμε τα λαχανικά.\nΤέλος, καλύπτουμε με κασέρι. Σημειώστε ότι όσο πιο λίγη ποσότητα υλικών βάλουμε, τόσο πιο καλά θα ψηθεί το ζυμάρι. Εάν θέλουμε προσθέτουμε από πάνω μερικές φέτες φρέσκιας ντομάτας σε λεπτές φέτες. Βοηθάει να μην καεί το τυρί.\nΨήνουμε σε προθερμασμένο φούρνο στους 150 βαθμούς Κελσίου στην κάτω σχάρα του φούρνου, μέχρι να πάρει ένα ωραίο χρώμα το ζυμάρι, χωρίς να καεί το τυρί.\nΚαταργείστε το delivery!\nPizza ala sabanna


Τεράστια οικονομική ζημιά! Αποσύρουν οι Ρώσοι την πρότασή τους για την κατασκευή εργοστασίου υδροπλάνων στην Καλαμάτα! Ξεκίνησαν τα ρωσικά αντίποινα - Ειδήσεις από την Ελλάδα και τον Κόσμο ! ΜΑΚΕΔΟΝΙΑ ΕΙΝΑΙ ΕΛΛΑΣ, MACEDONIA IS GREECE IS HELLAS\nΑρχική Επίκαιρα Οικονομία Τεράστια οικονομική ζημιά! Αποσύρουν οι Ρώσοι την πρότασή τους για την κατασκευή...\nΤεράστια οικονομική ζημιά! Αποσύρουν οι Ρώσοι την πρότασή τους για την κατασκευή εργοστασίου υδροπλάνων στην Καλαμάτα! Ξεκίνησαν τα ρωσικά αντίποινα\n«Αποσύρει το ενδιαφέρον της από την επένδυση λόγω της επιδείνωσης των ελληνορωσικών σχέσεων και του άγονου για ρωσικές επενδύσεις περιβάλλοντος που επικρατεί πλέον στην Ελλάδα» ήταν η λιτή απάντηση, σε ερώτηση δημοσιογράφου, της κοινοπραξίας για την ανέγερση εργοστασίου κατασκευής ρωσικών υδροπλάνων Beriev Be-200 που θα δημιουργούνταν στην Καλαμάτα. Η συγκεκριμένη επένδυση ήταν πολύ σημαντική για την περιοχή, καθώς θα προσέφερε 230 νέες θέσεις εργασίας και θα παρήγαγε 10 αεροσκάφη ανα έτος. Όμως η επένδυση αυτή μπήκε στις ελληνικές καλένδες μετά και τις απελάσεις των Ρώσων διπλωματών αλλα και των εκατέρωθεν ύβρεων.\nΜέχρι 64 επιβάτες.\nΑλλα μην απελπίζεσται, θα μας βοηθήσουν οι σύμμαχοί μας σε Ε.Ε και ΝΑΤΟ!\nΠροηγούμενο άρθροΑπέλυσαν τον διευθυντή ΜΑΚΕΔΟΝΙΚΟΥ ΑΓΩΝΑ και στην θέση του έβαλαν μια Κνίτισσα ! Εκτός από οικονομική διάλυση της χώρας έχουμε και διάλυση των αρχών !\nΕπόμενο άρθροΝτροπή! Το ελληνικό υπουργείο εξωτερικών δεν επέτρεψε την παρουσία των παιδιών – απογόνων των ΗΡΩΩΝ του ’40 σε τελετή στην Αλβανία\nΣάλος προκλήθηκε με σακούλες των Jumbo που είχαν τον Χίτλερ και...\nΣυλλήψεις διακινητών λαθρομεταναστών σε Έβρο και Ροδόπη\nΑυτή η Ferrari 575M κάποτε άνηκε στο Cristiano Ronaldo\nΗ Bentley teasάρει το EXP 100 GT, το μέλλον των grand...\nΓερμανική Αστυνομία στο Κιλκίς ; Τι δουλειά έχει ; Αποκαλύπτεται...\nΟι φώτο από την επανάσταση του Ιλιντεν 1903 με σκοπό την...


Μία πλαγιά με χασισοφυτείες αποκαλύφθηκε στην Κρήτη | ΥΔΡΟΓΕΙΟΣ 106,9 FM\nΜία πλαγιά με χασισοφυτείες αποκαλύφθηκε στην Κρήτη\nΤην πλαγιά με τις χασισοφυτείες εντόπισαν οι αστυνομικοί μετά από επιχείρηση που στήθηκε, σε περιοχή του δήμου Πλατανιά.\nΣύμφωνα με το cretapost, το πρωί οι αστυνομικοί κατά τη διάρκεια έρευνας βρήκαν συνολικά 14 φυτείες στις οποίες καλλιεργούνταν 2.650 δενδρύλλια κάνναβης.\nΜάλιστα, τα δενδρύλλια χασίς βρίσκονταν σε στάδιο πλήρους ανάπτυξης και έφταναν σε ύψος τα 3 μέτρα.\nΤα δενδρύλλια ξεριζώθηκαν και κατασχέθηκαν από τις αρχές ενώ αναζητούνται οι καλλιεργητές. Η προανάκριση διενεργείται από το Τμήμα Δίωξης Ναρκωτικών της Υποδιεύθυνσης Ασφαλείας Χανίων.\nΠροηγούμενο Προηγούμενο Κυριάκος Μητσοτάκης: Ελλάδα και Σλοβακία μπορούν να αναβαθμίσουν τους αμυντικούς και διπλωματικούς τους δεσμούς\nΕπόμενο Επόμενο «Απασφάλισε» ο Σουάρες για Μπαρτσελόνα: «Μου φέρθηκαν σαν 15χρονο – Ήθελε να μείνει ο Μέσι – Να μην αναλάβει ο Τσάβι»


Η 49χρονη χημικός κρατούσε την 84χρονη μητέρα της που πέθανε πριν δύο χρόνια σε σπίτι στο Παγκράτι | ΔΗΜΟΚΡΑΤΙΑ\nΗ 49χρονη χημικός κρατούσε την 84χρονη μητέρα της που πέθανε πριν δύο χρόνια σε σπίτι στο Παγκράτι\nΝεκρή μέσα σε ένα παλιό μπαούλο και τυλιγμένη με σακούλες σκουπιδιών, οι οποίες είχαν «σφραγιστεί» με μονωτική ταινία, παρέμενε για δύο χρόνια μια ηλικιωμένη, που εντοπίστηκε χθες το πρωί σε διαμέρισμα στο Παγκράτι. «Εμπνεύστρια» της… μουμιοποίησης είναι η 49χρονη κόρη της άτυχης ηλικιωμένης, η οποία κρατείται στο Αστυνομικό Τμήμα Παγκρατίου. Η μακάβρια αποκάλυψη έγινε νωρίς το πρωί, όταν η δικηγόρος του ιδιοκτήτη του διαμερίσματος τετάρτου ορόφου, επί της οδού Αιδεσίου 23, επικοινώνησε με τη 49χρονη για να προχωρήσει η διαδικασία έξωσης.\nΗ ηλικιωμένη (84 ετών όταν απεβίωσε) και η κόρη της δεν πλήρωναν τα ενοίκια τα τελευταία δύο χρόνια, ενώ λόγω οφειλών είχαν κοπεί η ηλεκτροδότηση και η υδροδότηση στο διαμέρισμα. Στο συγκεκριμένο ακίνητο είχαν μετακομίσει το 2009, καθώς ως τότε διέμεναν στη Γαλλία, όπου η 49χρονη χημικός απασχολούνταν σε γνωστή εταιρία καλλυντικών. Προ μηνός το διαμέρισμα στο Παγκράτι επισκέφθηκε δικαστικός επιμελητής για να κάνει καταγραφή των αντικειμένων και τότε διαπιστώθηκε ότι η 49χρονη δεν χρησιμοποιεί τον χώρο αλλά διαμένει σε ξενοδοχείο. Κατά τη χθεσινή τους επικοινωνία η δικηγόρος ζήτησε από τη γυναίκα να ανοίξει το σπίτι και τότε εκείνη εκστόμισε την ανατριχιαστική φράση: «Δεν μπορώ να έρθω. Εχω τη μητέρα μου σε μπαούλο»!\nΗ δικηγόρος ενημέρωσε αμέσως την Αστυνομία και στο διαμέρισμα έσπευσαν αστυνομικοί του Α.Τ. Παγκρατίου. «Δεν υπήρχε δυσοσμία στον χώρο. Βρήκαμε το μπαούλο σε ένα από τα υπνοδωμάτια και ήταν τυλιγμένο και αυτό σε σακούλα σκουπιδιών, που ήταν ερμητικά κλεισμένη με ταινία» είπε στη «δημοκρατία» αστυνομικός που έκανε την αυτοψία. Οταν ωστόσο άνοιξαν το μπαούλο, αντίκρισαν τη σορό της γυναίκας σε προχωρημένη αποσύνθεση.\nΣτις 17.00 στο σημείο έφτασε ο προϊστάμενος της Ιατροδικαστικής Υπηρεσίας Αθηνών Νίκος Καρακούκης. Επειτα από την πρώτη αυτοψία που διενήργησε, ο κ. Καρακούκης υποστήριξε ότι «όλα συνάγουν πως ο θάνατος της ηλικιωμένης προκλήθηκε προ διετίας. Ηταν τυλιγμένη με σακούλες για να μην εξέρχεται οσμή. Θα μεταφερθεί στο νεκροτομείο ώστε να εξακριβώσουμε τα ακριβή αίτια θανάτου». Γείτονες επιβεβαίωσαν ότι ουδέποτε αντελήφθησαν περίεργη οσμή και υποστήριξαν ότι δεν διέκριναν ασυνήθιστη συμπεριφορά από τη 49χρονη ή την (κατάκοιτη, όπως έλεγαν χθες) ηλικιωμένη.\nΟι αστυνομικοί προσήγαγαν τη 49χρονη στο Α.Τ. Παγκρατίου. Εις βάρος της σχηματίζεται δικογραφία και μεταξύ άλλων θα ερευνηθεί και το ενδεχόμενο να εισέπραττε τη σύνταξη της νεκρής μητέρας της. Σύμφωνα με τους αστυνομικούς, η κόρη υποστήριξε για τη μητέρα της ότι «δεν μπορούσα να την αποχωριστώ» και, παρότι η συμπεριφορά της έδειχνε φυσιολογική, εκτιμάται ότι αντιμετωπίζει σοβαρό ψυχιατρικό πρόβλημα. Για την υπόθεση κατέθεσαν ο ιδιοκτήτης και η δικηγόρος του.


Α.Ε. Κως - Νίκη παραμονής για Άρη Αρχαγγέλου! - - Ποδόσφαιρο - www.12sports.gr\nΜια πολύτιμη νίκη για την παραμονή στην κατηγορία πήρε η ομάδα του Άρη Αρχαγγέλου που επικράτησε με 3-2 της Α.Ε Κω για την 12η αγωνιστική της Α’ κατηγορίας και έφτασε τους 14 βαθμούς. Σε ένα βαρύ αγωνιστικό χώρο που έμοιαζε περισσότερο με ξερό παρά με χόρτο, με έντονη βροχόπτωση πριν αλλά και κατά την διάρκεια του ματς οι δύο ομάδες προσπάθησαν να δώσουν τον καλύτερο τους εαυτό. Ο Μαρκόπουλος ήταν αυτός που οδήγησε στη νίκη τους γηπεδούχους με τρία προσωπικά του τέρματα (3, 62’ πεν., 75’) ενώ για την Α.Ε Κω σκόραραν οι Αρκούδας (49’) και Γιώργος Κεφαλιανός (78’).\nΜε το καλημέρα οι γηπεδούχοι πήραν προβάδισμα στο ματς όταν ο Ρούφας έκανε την σέντρα απ' τα δεξιά και ο Μαρκόπουλος έκανε απο κοντά το 1-0. Στο 15' ήρθε η πρώτη καλή στιγμή για την Α.Ε Κω όταν ο Φυτάς εκτέλεσε το φάουλ και ο Γιώργος Κεφαλιανός με διαγώνιο σουτ έστειλε την μπάλα άουτ. Τρία λεπτά αργότερα οι δύο τους συνεργάστηκαν ξανά με τον Γιώργο Κεφαλιανό να πλασάρει άουτ από πλεονεκτική θέση.\nΣτο 19' ο Άρης πάτησε περιοχή απ' τα αριστερά και απείλησε με τον Πρίφτι με τον Δημητρίεβιτς να απομακρύνει με τα πόδια και στην συνέχεια να βγάζει σε κόρνερ το πλασέ του Νικολού. Στο 26ο λεπτό ο Άρης έφτασε κοντά στο 2-0 όταν ο Πρίφτι πέρασε και τον Δημητρίεβιτς αλλά το πλασέ του κατέληξε στο δεξί δοκάρι.\nΣτο 34ο λεπτό έγινε η φάση που αναμένεται να συζητηθεί αρκετά. Ο Κώστογλου κέρδισε φάουλ απ’ τον Κλοκώνη και την ώρα που η Α.Ε Κως έπαιρνε μέτρα για την στημένη μπάλα ο επόπτης Αυγενικού σήκωσε την σημαία για οφσάιντ. Οι γηπεδούχου έπαιξαν γρήγορα και στην κόντρα έκαναν το 2-0 με τον Μαρκόπουλο. Η απόφαση αυτή ξεσήκωσε θύελλα διαμαρτυριών με τον Στάθη Γκουντελίτσα να μπαίνει εντός αγωνιστικού χώρου και να διαμαρτύρεται έντονα. Εν τέλει μετά τις διαβουλεύσεις ανάμεσα σε Παπαγιαννίδη και Αυγενικού ο διαιτητής γύρισε την φάση πίσω, δεν μέτρησε το γκολ και δόθηκε φάουλ υπέρ της Α.Ε Κω.\nΜε το ξεκίνημα του δευτέρου ημιχρόνου οι φιλοξενούμενοι έφεραν στα ίσια το ματς όταν στο 49’ ο Ζαίμι έκανε την κάθετη πάσα ο Αρκούδας πάτησε περιοχή και με όμορφο πλασέ νίκησε τον Ρεκίκι για το 1-1. Στο 62’ οι γηπεδούχοι κατάρεραν και πάλι να πάρουν προβάδισμα στο σκορ. Ο Μαρκόπουλος πάτησε περιοχή, ο Κώστογλου τον ανέτρεψε με τον Παπαγιαννίδη να δείχνει το σημείο του πέναλτι. Ο έμπειρος επιθετικός ήταν αυτός που ανέλαβε την εκτέλεσε στέλνοντας την μπάλα στην αριστερή γωνία του Δημητρίεβιτς για το 2-1.\nΣτο 69’ ο Νοβέμπρε έκανε την κάθετη πάσα με τον Μαρκόπουλο να πλασάρει και την μπαλα να καταλήγει άουτ ενώ στο επόμενο λεπτό ο Νοβέμπρε δοκίμασε τα πόδια του με τον Δημητρίεβιτς να μαζεύει. Οι γηπεδούχοι έψαχναν το τρίτο γκολ και πέτυχαν στο 75’ όταν ο Ρούφας έκανε ωραία ατομική ενέργεια, την κατάλληλη στιγμή πάσαρε στον Μαρκόπουλο ο οποίος με διαγώνιο σουτ έκανε το 3-1 πετυχαίνοντας έτσι και χατ τρικ στην αναμέτρηση.\nΟι “βυσσινί” κατάφεραν παρόλο την πίεση να βρουν ξανά γκολ όταν στο 78΄ο Φούκης εκτέλεσε το κόρνερ, η μπάλα στρώθηκε στον Γιώργο Κεφαλιανό ο οποίος από κοντά έκανε το 3-2. Στα λεπτά που απέμειναν οι φιλοξενούμενοι πήραν μέτρα στον αγωνιστικό χώρο αλλά δεν κατάφεραν να βρουν φάση για να φτάσουν στην ισοφάριση με το ματς να ολοκληρώνεται με 3-2 υπέρ του Άρη Αρχαγγέλου.\nΑΡΗΣ ΑΡΧΑΓΓΕΛΟΥ (Θοδωρής Σαχινίδης) : Ρεκίκι, Ρούφας, Τσακουρίδης, Καλαμπούκης, Κλοκώνης, Λαμπριανός, Ταμπουρίνι, Πρίφτι (79’ Γιαννιού), Νικολού (88’ Σφυριαλλάς), Νοβέμπρε, Μαρκόπουλος\nΑ.Ε. ΚΩΣ (Στάθης Γκουντελίτσας): Δημητρίεβιτς, Τρικοίλης, Αππάς (46’ Ζαίμι), Ηλιάδης, Φούκης, Κώστογλου (74’ Χατζηστέργου), Φυτάς, Αρκούδας, Σούλι (86’ Μιχαηλίδης), Κεφαλιανός Γ., Χασμπάλα\n 3759 αναγνώσεις Διαβάστε ολόκληρο το θέμα


Οι κίνδυνοι στην βροχή και τι πρέπει να προσέχουμε (vid)\nΔευτέρα, 30-Δεκ-2019 09:37\nΟ καλός καιρός φέτος κράτησε περισσότερο απ’ όσο περιμέναμε αλλά ο Δεκέμβρης μπήκε δυναμικά με αρκετές βροχές. Η οδήγηση στη βροχή είναι μια διαδικασία δύσκολη, σαφώς δυσκολότερη από την οδήγηση σε στεγνό οδόστρωμα. Στις παρακάτω γραμμές θα δώσουμε ορισμένες χρήσιμες συμβουλές που θα μας βοηθήσουν να φτάσουμε στον προορισμό μας με ασφάλεια.\nΣτο κομμάτι της οδήγησης πρέπει να είμαστε σαφώς πιο προσεκτικοί, απ’ ότι στην οδήγηση στο στεγνό οδόστρωμα. Αρχικά θα πρέπει να έχουμε υπόψιν μας πως πρέπει σε κάθε περίπτωση η ταχύτητά μας να είναι μειωμένη αλλά και οι κινήσεις μας σε όλα τα χειριστήρια πιο ήρεμες. Ο δρόμος κρατάει λιγότερο, συνεπώς το αυτοκίνητο θα χάσει την πορεία του αν προσπαθήσουμε να κινηθούμε με τα km/h που κινούμαστε σε στεγνό δρόμο. Η υψηλή ταχύτητα μπορεί να δημιουργήσει και το φαινόμενο του aquaplaning. Το νερό δεν προλαβαίνει να απαχθεί από το πέλμα του ελαστικού με αποτέλεσμα να δημιουργείται ένα φιλμ νερού ανάμεσα στον δρόμο και το ελαστικό. Αυτό το καταλαβαίνουμε από το ξαφνικό ελάφρωμα του τιμονιού. Αν το φαινόμενο δεν επαλειφθεί γρήγορα, το αυτοκίνητο χάνει την πορεία του ανεξέλεγκτα. Μοναδικό γιατρικό, η μείωση της ταχύτητας αλλά και οι ήρεμες κινήσεις στο τιμόνι.


ENHET/TVALLEN ανοιχτή βάση νιπτήρα με 2 ράφια, Γκρι | IKEA Κύπρος\nανοιχτή βάση νιπτήρα με 2 ράφια\nENHET/TVALLEN ανοιχτή βάση νιπτήρα με 2 ράφια\nENHET σκελετός βάσης για νιπτήρα, 60x40x60 cm (20464471)\nΑτσάλι, Εποξική/ακρυλική επίστρωση Κεραμικά, Έγχρωμη επισμάλτωση\nΑνοξείδωτο ατσάλι, Ηλεκτροστατική βαφή Σιφόνι νερού/ Καθαριστικό μέσο/ Τάπα καλύμματος/ Στόμιο/ Σύνδεσμος εξόδου:\nΜε τη σειρά ΕΝΗΕΤ μπορείτε εύκολα να ανανεώσετε το μπάνιο σας με μία νέα σύνθεση μπάνιου. Αυτή ταιριάζει ιδανικό στον μινιμαλιστή που θέλει λιτή κι απλή εμφάνιση. Συνδυάστε τη με το χρώμα σκελετού που προτιμάτε.\nΚαθαρίστε με ένα ήπιο διάλυμμα σαπουνιού. Καθαρίστε με ένα ήπιο διάλυμμα σαπουνιού. Σκουπίστε με ένα καθαρό πανί. Σκουπίστε με ένα καθαρό πανί. Τα υγρά σημάδια θα πρέπει να στεγνώνονται όσο το δυνατόν πιο σύντομα, ώστε να διακόπτεται η διείσδυση της υγρασίας. Καθαρίστε με ένα απαλό πανί, μουσκεμένο σε νερό και ένα ήπιο απορρυπαντικό ή σαπούνι, αν χρειάζεται. Μην χρησιμοποιείτε σκόνη για το πουρί, μεταλλικό σφουγγαράκι ή αιχμηρά εργαλεία, τα οποία μπορεί να γδάρουν την επιφάνεια του νιπτήρα.\nΑυτό το έπιπλο πρέπει να στερεώνεται στον τοίχο με τη βοήθεια του εξαρτήματος στερέωσης που περιλαμβάνεται στη συσκευασία. Εάν δεν είστε σίγουροι για την στερεότητα των τοίχων του μπάνιου σας, σας συνιστούμε να χρησιμοποιήσετε πόδια. Βεβαιωθείτε ότι το υλικό των τοίχων του μπάνιου σας, μπορεί να αντέξει το βάρος των επίπλων. Εάν δεν είστε σίγουρος σχετικά με την εγκατάσταση, επικοινωνήστε με ένα επαγγελματία. Για τη συναρμολόγηση αυτού του επίπλου χρειάζονται δύο άτομα. Οι νιπτήρες από κεραμικό είναι ψημένοι σε κλίβανο, κάτι που κάνει τον κάθε ένα μοναδικό και το μέγεθος ενδέχεται να διαφέρει ελάχιστα από τις αναγραφόμενες διαστάσεις. Ο μείκτης μπάνιου πωλείται χωριστά.\nΟ ανοιχτός σκελετός για νιπτήρα σας δίνει εύκολη πρόσβαση σε πετσέτες και καλάθια και δημιουργεί αίσθηση μεγαλύτερου χώρου από ό,τι η κλειστή αποθήκευση.Λείος, ανθεκτικός και με εύκολο καθαρισμό νιπτήρας, με χώρο για οδοντόβουρτσες, δοχείο για υγρό σαπούνι και άλλα μικροπράγματα στην πλατιά πίσω πλευρά.\nΕίναι πολύ εύκολο να καθαρίσετε το δάπεδο καθώς η σύνθεση στηρίζεται στον τοίχο.Το γαλβανισμένο ατσάλι με επίστρωση ηλεκτροστατικής βαφής πούδρας αντέχει πολλά χρόνια χρήσης σε περιβάλλοντα που υπάρχει επαφή με το νερό, πιτσιλιές και υγρασία.\nΟι μοναδικές σφήνες με πίρους κάνουν τη συναρμολόγηση εύκολη και τα στηρίγματα είναι σχεδόν αόρατα.Τα άγκιστρα ΕΝΗΕΤ είναι ιδανικά για να κρεμάτε πετσέτες ή αξεσουάρ και τοποθετούνται εύκολα μέσα στις εγκοπές στο κάτω μέρος του ανοιχτού σκελετού ΕΝΗΕΤ ή στο πλάι του σκελετού για τον νεροχύτη.


29/06/2018, 14:56 99\nΆλλο ένα success story. Όλοι στο Ζάππειο να δούμε την νέα γραβάτα που θα φορέσει το καμάρι μας.\nπροσεξατε τις συνεντεύξεις του πρωθυπουργου μας!!!ουτε μια αναφορα στις λεξεις ελλαδα, ελληνας και ελληνιδα!!! γιατι??? αυτό ακριβως εκανε με τοσους λαθρομετανάστες που μας εφερε για ποια ελλαδα .ελληνα και ελληνιδα μιλαμε!!!που εισαι καμενε !!!το ιδιο ενοχος εισαι και πιο πολυ οσο τον στηρίζεις ακομα!!!\nΤο μειωμένο ΦΠΑ είναι σημαντικό αλλά αν μπαίνουν κατά εκατοντάδες οι πρόσφυγες και παραμένουν εκεί, ο τουρίστας -επισκέπτης δεν θα έρθει να χαζεύει τα απλωμένα σώβρακα..\nΜΗ ΤΡΩΤΕ ΣΑΝΟ ΤΟΥ ΤΣΙΠΡΑ!! ΠΟΙΟ ΜΕΙΩΜΕΝΟ ΦΠΑ; ΣΤΙΣ ΜΕΙΩΜΕΝΕΣ ΣΥΝΤΑΞΕΙΣ ΚΑΙ ΣΤΗΝ ΑΥΞΗΜΕΝΗ ΦΟΡΟΛΟΓΙΑ ΛΟΓΩ ΜΕΙΩΣΗΣ ΑΦΟΡΟΛΟΓΗΤΟΥ Ή ΣΤΗΝ ΚΑΘΙΖΗΣΗ ΤΟΥ ΤΟΥΡΙΣΜΟΥ ΜΕ ΤΙΣ ΧΙΛΙΑΔΕΣ ΛΑΘΡΟΜΕΤΑΝΑΣΤΩΝ, Ο ΤΖΙΡΟΣ ΤΟΥ ΧΡΟΝΟΥ ΘΑ ΕΙΝΑΙ -30% ΑΠΟ ΦΕΤΟΣ ΠΟΥ ΕΙΝΑΙ ΗΔΗ ΧΑΛΙΑ ΚΑΙ ΑΣ ΕΡΘΕΙ ΕΝΑΣ ΝΗΣΙΩΤΗΣ ΑΠΟ ΤΑ 5ΛΑΘΡΟΝΗΣΙΑ ΝΑ ΜΕ ΔΙΑΨΕΥΣΕΙ!!\nΔηλαδή για το μειωμένο ΦΠΑ σε πέντε νησιά να εξισλαμιστουμε, σωστά; Πόσο αποτιματε τη μετατροπή της Ελλάδας σε χαβουζα Μέσης Ανατολής;\nΤο πέτυχε ο Τσίπρας που θα έπαιρνε τις γερμανικές αποζημιώσεις και θα κούρευε το χρέος και θα χόρευαν οι αγορές στο άκουσμά του, να φορτωθεί η Ελλάδα όχι χιλιάδες, αλλά εκατομμύρια λαθρομετανάστες. Άντε σεμνά τώρα στον δρόμο, θα κυκλοφοράνε μόνο αφρικανοί king size.\nτέτοιες διαπραγματεύσεις, κανένας στην ιστορία..τα ξεπουλάει όλα!\nΤι να τα κάνουμε τα λεφτά Αλέξη μας, αξιοπρέπεια και καινούργιους ψηφοφόρους θέλουμε τώρα που τα γίδια ξύπνησαν.\nΜην ανησυχείτε,παιδιά. Μπορεί τώρα να μην έφερε χρήματα ο πρωθυπουργός μας,αλλά τα βρήκε σε όλα με τη μαντάμ Μέρκελ και θα μας φέρει Ευρώ με το τσουβάλι από εκείνες τις γερμανικές αποζημειώσεις-επανορθώσεις! ΝΑΙ-ΝΑΙ, ο καλύτερος πρωθυπουργός όλων των εποχών! Με ή χωρίς γραβάτα,δεν έχει σημασία.\nσημαίνει αλτρουισμός και υποστήριξη αδύναμων. Περήφανος σαν Έλλην που τείνουμε χείρα βοηθείας. Σύντροφοι, όχι μόνο στα λόγια αλλά και στα έργα να είμαστε αριστεροί.\nΑυτος ο Τσίπρας έχει βάλει αληθινά σκοπό να εξαφάνιση την Ελλάδα. Μέχρι να φύγει δε θα έχει μείνει τίποτα όρθιο και οι κλειδώνει το κράτος σε άθλιες συμφωνίες ώστε και μετά την «βασιλεία» του να μην υπάρχει δυνατότητα αυτό να ορθοποδήσει. Οι ξένοι εχθροί και “φίλοι” τριβούν τα χέρια τους. Τέτοια τύχη να έχεις απέναντι τους έναν τόσο ασυνείδητο άνθρωπο (όσον αφορά το μέλλον της χώρας του) σαν εταίρο και συνεργάτη, ούτε στα όνειρα τους δεν μπορούσαν να την φανταστούν. Γι αυτό και θα φορτώσουν ότι μπορούν όσο διαρκεί η θητεία του κι από κεί και πέρα ας κτυπούν οι Έλληνες την κεφαλα τους στον τοίχο.\nΜα γιατιιιιί τους κρατάμεεεε????\nΕνώ οι Ανθέλληνες Βασανιστές μας παρελαύνουν σημειώνοντας όλο και μεγαλύτερες ΠΡΟΔΟΣΙΕΣ σε βάρος Έθνους,εδαφων μας,ιστορίας μας, θρησκείας μας...πολιτισμου μας εμείς συνεχίζουμε να διατηρούμε στους θώκους τους όλο αυτό το Γιουσούφ Γκουβέρνο....\nΕπειδή έχουν αυξηθεί επικίνδυνα οι ανθέλληνες, ανιστόρητοι, άθεοι, φραπεδο-νεο-ελληναράδες των gay parate, του Survivor, του Love Story, των τουρκικών σαπουνόπερων, και του 'ότι φάμε, ότι πιούμε κι ότι αρπάξει ο κwλ0ς μας' ....